Γροιλανδία – Teucris\nΑρχική Σελίδα » Teucris Delphi » Γροιλανδία\nαπό Teucris|δημοσιευμένο 16 Αυγούστου 2019\nΗ πρόταση αγοράς της Γροιλανδίας από τον Πρόεδρο των Η.Π.Α. δεν είναι παράξενη αλλά ούτε και παράλογη. Εξ΄ άλλου δεν πρωτοτυπεί καθόλου, διότι η αρχική ιδέα γεννήθηκε ήδη τη δεκαετία 1860-1870 επί προεδρίας Άντριου Τζόνσον καθώς και ανάλογη πρόταση αν δεν κάνω λάθος είχε υποβάλλει και ο Χάρρυ Τρούμαν και μάλιστα πιο συγκεκριμένη το 1946· όριζε και το ποσό προφοράς: 100 εκ. δολάρια.\nΕπίσης ας μην ξεχνάμε πως και η Αλάσκα αποκτήθηκε την ίδια περίοδο, το 1867 κατόπιν αγοράς (7,200,000 δολάρια το τίμημα) από τη Ρωσία, καλύτερα μάλλον από τον Τσάρο. Και ακόμα καλύτερα να μην ξεχνάμε πως οι Ηνωμένες Πολιτείες στην ακραία περίπτωση έχουν τη δυνατότητα να καταλάβουν τη Γροιλανδία. Αλλά προτιμούν την αγορά διότι θα τους κοστίσει φθηνότερα και με ελάχιστες διπλωματικές συνέπειες, (όχι όμως και πως τις υπολογίζουν).\nΟ νυν πρόεδρος ως επιχειρηματίας μάλλον, παρά πολιτικός ορθά σκέφτηκε, κατά τη γνώμη μου και για το συμφέρον της χώρας του.\nΤο πρόβλημα ποτέ δεν είναι ο αγοραστής. Το πρόβλημα (εάν θεωρείται πρόβλημα) είναι πάντα ο πωλητής. Η πρόταση γίνεται η απόρριψη ή αποδοχή της είναι το ζήτημα. Οι Δανοί δεν φαίνεται να την ενστερνίζονται.\nΚαι ας μην ξεχνάμε πως και οι Άγγλοι αγόρασαν την Κύπρο το 1878 από το Σουλτάνο έναντι… 92,799 pounds sterling, eleven shillings, and three pence (όπως ακριβώς περιγράφεται στη συνθήκη)! Και οι πωλητές την ανακατέλαβαν το 1974 κατά το ήμισυ περίπου. Not bad για τους Τούρκους…\nΌλα καλά τα προηγούμενα. Θεμιτά, αθέμιτα, ηθικά ή μη έχουν ένα προτεινόμενο τίμημα.\nΤο πρόβλημα είναι στα… ξεπουλήματα και η Ελλάδα έχει σπάσει τα ταμεία τα τελευταία έτη… ΚΑΙ χωρίς αντίτιμο!\nΑυτές τις ημέρες αντιμετωπίζοντας ακραίες καταστάσεις (ως συνήθως και εννοώ ως προς το δυσμενέστερο) συνειδητοποίησα ένα πολύ σημαντικό πράγμα, τα δύο επόμενα […]\nΠροηγούμενο άρθρο Τι Συμβαίνει στο Hong Kong;\nΕπόμενο άρθρο Το Ποτάμι… Updated


Μπουρίνι σάρωσε το βράδυ της Τετάρτης την Λάρισα - Μεγάλες καταστροφές στην πόλη - trikalaenimerosi\nΜπουρίνι σάρωσε το βράδυ της Τετάρτης την Λάρισα - Μεγάλες καταστροφές στην πόλη\nΛάρισα | 12 Αυγ 2021, 11:32\nΣτους δρόμους της Λάρισας βρίσκονται από τις 10 χθες το βράδυ, συνεργεία του Δήμου Λαρισαίων για τη διαχείριση και αποκατάσταση των προβλημάτων που προκάλεσε το ισχυρό μπουρίνι που σημειώθηκε στην ευρύτερη περιοχή.\nΣυνεργεία υπαλλήλων υπό τον συντονισμό του αντιδημάρχου Πολιτικής Προστασίας Γ. Ζαούτσο, όλη τη νύχτα και σε συνεργασία με όλες τις αρμόδιες υπηρεσίες, επεμβαίνουν για την αποκατάσταση προβλημάτων που προκάλεσαν πτώσεις δένδρων. Μέχρι αυτή την ώρα τα συνεργεία έχουν επέμβει σε 40 περίπου περιπτώσεις πτώσης δένδρων, κλαδιών κλπ.\nΤα συνεργεία του Δήμου συνεχίζουν να βρίσκονται στους δρόμους και να επεμβαίνουν για την αποκατάσταση των ζημιών που προκάλεσε το μπουρίνι.


Ρώσικα πιροσκί στην Αθήνα - Εδώ θα βρείτε τα καλύτερα | in.gr\nΡώσικα πιροσκί στην Αθήνα – Εδώ θα βρείτε τα καλύτερα\n9 Οκτωβρίου 2021, 19:16\nΜε ποικιλία στην γέμιση και απίθανη, αυθεντική ζύμη\nΤο πιροσκί έχει καταγωγή από τη Ρωσία και την Ουκρανία.\nΑποτελεί το πιο δημοφιλές τους street food και αποτελείται από ζύμη και γέμιση. Είναι κυρίως αλμυρό με λουκάνικο, κιμά, τυριά, πατάτα, μανιτάρια, αλλά υπάρχει και σε γλυκιά εκδοχή.\nΗ ζύμη του μπορεί να τηγανιστεί (αυτό είναι πιροσκί!) ή να μπει στον φούρνο (not for me).\nΤο πιο δημοφιλές στο κέντρο πιροσκάδικο είναι το Καλίνκα Μαλίνκα. Υπάρχει ένα μικρό στη Σόλωνος και ένα λίγο μεγαλύτερο στη Σταδίου.\nΧωρίς να είναι το απολύτως αγαπημένο μου, οφείλω να ομολογήσω πως η ποικιλία που συναντάται είναι εντυπωσιακή: Πιροσκί τηγανητά ή φούρνου που πλάθονται στο χέρι και ψήνονται καθημερινά, μέσα από παραδοσιακές ρώσικες συνταγές και κάθε είδους γέμιση.\nΝαι, έχει και γλυκές εκδοχές: σοκολάτα και μήλο, συνηθέστερα.\nΔεν είναι βαριά αυτά τα πιροσκί, ειδικά του φούρνου είναι ιδανικά για ένα νόστιμο και όχι μες στην λαδίλα τσιμπολόγημα δρόμου. Τα έχω βρει κάπως ουδέτερα, πάντως, στην γεύση και έχω δοκιμάσει πολλές εκδοχές και αρκετές φορές. Το αγαπημένο μου είναι με πατάτα και φέτα.\nΓια πιο καλτ σκηνικό και πιο αυθεντική αίσθηση, πηγαίνετε στις Ρωσίδες στην Καλλιθέα.\nΟ δικός σας μπορεί να προτιμά σουβλάκι, οπότε δεν τον αφήνετε παραπονεμένο. Θα φάει το σουβλάκι του (πεντανόστιμο) όσο εσείς επιλέγετε ανάμεσα σε γέμιση τυριού, κιμά ή πατάτας για το θεϊκό σας πιροσκί δια χειρός κυρίας Άννας.\nΠροσοχή, ανοιχτό μετά τις 19:00 το μαγαζάκι.\nΜιας που κατηφορίσαμε μέχρι Καλλιθέα, μια στάση στο Μοσχάτο επιβάλλεται. Στο νούμερο 73 της κεντρικής λεωφόρου Μακρυγιάννη, υπάρχει το πιο νόστιμο πιροσκί της πόλης, κατά την άποψή μου, εκείνο που με πηγαίνει και πίσω, στα παιδικά μου χρόνια.\nΑυθεντικό, τηγανιτό, αλλά χωρίς να βαραίνει, με πλούσια γέμιση. Λουκάνικο εξαιρετικό (και χωριάτικο και φρανκφούρτης), κιμάς του ονείρου, κοτόπουλο με πιπεριές, «ελληνικό» με φέτα, ντομάτα και ελιές και πόσες άλλες επιλογές…\nΗ ζύμη κάνει χρυσαφένια κρούστα και το πιροσκί καίει μες στο χαρτί του, καθώς ό, τι τρώτε στα Πιροσκί ΜΑΡΟΥΣΙΑ είναι πάντα ολόφρεσκο.\nΠίσω στο κέντρο, καλό πιροσκί θα βρείτε στον Άγιο Παντελεήμονα και συγκεκριμένα Αχαρνών 140.\nΣτο αναψυκτήριό της της, η κυρία Μαρία φτιάχνει καθημερινά μερικά από τα καλύτερα ρώσικα πιροσκί της πόλης, σε χορταστικό μέγεθος και φτηνές τιμές.\nΜεγάλη ποικιλία από τηγανητά ή φουρνιστά πιροσκί, με τις κλασικές, πια, αλμυρές γεμίσεις, αλλά και γλυκά πιροσκί με κρέμα βανίλια, σοκολάτα ή μαρμελάδα.\nΌρεξη να’ χετε να τρώτε από τα χεράκια της-δεν περιορίζεται μόνο σε πιροσκί, αλλά και σε άλλα παραδοσιακά, ρωσικά εδέσματα.\nΒρώμικα νόστιμο πιροσκί κάνει και ο Κανέλλος στο Παγκράτι. Μαζί με σάντουιτς, τυρόπιτες και άλλα καλούδια ζύμης, προσφέρει λαχταριστά πιροσκί με γέμιση που δεν τσιγκουνεύεται και άφθονη γεύση.\nΚάποιοι τον θεωρούν τον «ναό των πιροσκί» μιας και εκεί τα πιροσκί βγαίνουν σε κάθε πιθανή μορφή και μέγεθος.\nΌ, τι πρέπει για την γιατρειά μιας ξεγυρισμένης πείνας, έχει θρέψει γενιές και γενιές.\nΠιροσκί μανιτάρι-κασέρι όλα τα λεφτά, όχι ότι οι άλλες γεύσεις πηγαίνουν πίσω.\nΔίνει και κατεψυγμένα για το σπίτι!\nTAGS: ΑθήναΚΑΛΙΝΚΑ ΜΑΛΙΝΚΑΚΕΝΑΛΛΟΣμαρούσιαΡΩΣΙΚΑ ΠΙΡΟΣΚΙ\nΣχετικά άρθρα: ➤ Πάνος Ιωαννίδης – Από ποιον πασίγνωστο σεφ δεν θα έτρωγε; ➤ Σε αυτό το Insta προφίλ, η τούρτα είναι ο βασιλιάς ➤ Comfort food και αύρα διακοπών στην καρδιά του Βερολίνου\n19/10/2021 | 22:58\nΑυθεντικά λαζάνια μπολονέζ από την Φλορίντα Πετρουτσέλι\nΈνα λαχταριστό, ιταλικό πιάτο που αγαπάμε πολύ\nΗ Γη της Ελιάς: Η Μαργαρίτα απειλεί τον Αλέξη ότι θα τον καταγγείλει στην αστυνομία 22:46\nΗ Γη της Ελιάς: Η Μυρτάλη χάνει το δικαστήριο 22:35\nΙωάννα Τριανταφυλλίδου: Γιόρτασε τα γενέθλιά της στο πλευρό του Πάνου Βλάχου 22:31\nΚυκλοφόρησε το τρέιλερ της πολυαναμενόμενης ταινίας «The Batman» 22:21\nΗ Γη της Ελιάς: Ανατροπή στο σημερινό επεισόδιο - Δεν έχει τελειώσει η σχέση της Ευτυχίας με τον Ανέστη 21:47\nΜουσική Η εντυπωσιακή επιστροφή του Νίκου Οικονομόπουλου στη νυχτερινή Αθήνα 6 λεπτά πριν\nΠοδόσφαιρο Άνοιξε το σκορ ο Εμπαπέ για την Παρί – Ισοφάρισε για τη Λειψία ο Σίλβα 6 λεπτά πριν\nFizz Η Γη της Ελιάς: Η Μαργαρίτα απειλεί τον Αλέξη ότι θα τον καταγγείλει στην αστυνομία 12 λεπτά πριν\nΠοδόσφαιρο Γκραβίνα – «Ισόβια εκτός γηπέδων οι ρατσιστές οπαδοί» 13 λεπτά πριν\nΕλλάδα Πώς θα κινηθεί η νέα κακοκαιρία - Σε ποιες περιοχές θα «χτυπήσουν» έντονα φαινόμενα 17 λεπτά πριν


Ο πρόεδρος Πανελλήνιας Ομοσπονδίας Ξενοδόχων, κος Γρηγόρης Τάσιος, μίλησε στο Ρ/Σ Παραπολιτικά FM - Life News 102.9 | Το ειδησεογραφικό ραδιόφωνο της Κέρκυρας\nΟ πρόεδρος Πανελλήνιας Ομοσπονδίας Ξενοδόχων, κος Γρηγόρης Τάσιος, μίλησε στο Ρ/Σ Παραπολιτικά 90.1 Fm στην εκπομπή «Πρωινή Πτήση» με το δημοσιογράφο Τηλέμαχο Σαντοριναίο.\nΓ.ΤΑΣΙΟΣ: Είναι μια χρονιά covid και όταν βλέπεις ότι τα επιδημιολογικά δεδομένα συνέχεια αλλάζουν κατά βάση προς το χειρότερο, μιλάω παγκόσμια αλλά τις τελευταίες μέρες η ανησυχία υπάρχει και στην Ελλάδα δεν μπορείς να κάνεις επιχειρείν. Εμείς κάναμε το χρέος μας όταν ζητήθηκε από την κυβέρνηση να μπούμε μπροστά, να ανοίξουμε τα ξενοδοχεία μας περιμένοντας κάποιες αφίξεις και σε συνεργασία κάναμε τα υγειονομικά πρωτόκολλα.\nΓ.ΤΑΣΙΟΣ: Ο μέσος όρος πληρότητας αυτή τη στιγμή στην Ελλάδα είναι περίπου στο 25%. Αντιλαμβάνεστε είναι πάρα πολύ μικρό το ποσοστό και μπαίνουμε στον Αύγουστο, υπάρχει μια μικρή κινητικότητα 5 με 20 Αυγούστου από την εσωτερική αγορά αλλά και αυτό δεν αρκεί να καλύψει μισό Ιούνιο, ολόκληρο Ιούλιο…μια σεζόν που δεν ξεκίνησε ποτέ στην ουσία.\nΓ.ΤΑΣΙΟΣ: Στην ελληνική αγορά θα κάνουμε μια προσπάθεια, σε συνεννόηση με τις τοπικές ενώσεις, για μια έκπτωση 20% σε πενθήμερα πακέτα σε όλες τις κατηγορίες των ξενοδοχείων για να μπορέσουμε να δώσουμε μια περισσότερη ώθηση. Βέβαια όταν έχεις τόσο μεγάλη απώλεια τζίρου δεν είναι ότι θα κάνει τη διάφορά εμείς όμως θέλουμε να έχουμε και την ελληνική πελατεία όσο είναι δυνατόν περισσότερο κοντά μας.\nΓ.ΤΑΣΙΟΣ: Έχουμε ένα φοβικό κλίμα το οποίο κάνει και τον έλληνα πελάτη να μην θέλει να ταξιδέψει. Αυτό το βλέπουμε από το ότι τον Ιούλιο δεν είχαμε σχεδόν τίποτα από διανυκτερεύσεις ελλήνων.\nΑναφερόμενος στα κίνητρα για μείωση των εξόδων μετακίνησης των ταξιδιωτών\nΓ.ΤΑΣΙΟΣ: Η μείωση του ΦΠΑ στις μεταφορές έπρεπε να έχει γίνει εδώ και πάρα πολλά χρόνια, δόθηκε η δυνατότητα τώρα να συμβεί και αυτό ειναι άρα πολύ σημαντικό. Επηρεάζει φυσικά και το πακέτο γιατί αντίστοιχα υπάρχουν κάποιες εκπτώσεις. Το καλύτερο για την ελληνική ξενοδοχεία και τη διαμονή θα ήταν το ΦΠΑ στη διαμονή να πάει στο 6% , αμέσως αυτό θα ήταν αρκετές μονάδες προς τα κάτω που θα κόστιζε το τουριστικό πακέτο. Δεν έχει συμβεί, είναι στόχος για το 2021 για να μπορέσουμε να διατηρήσουμε μια ανταγωνιστικότητα.


Συγκινητικό μήνυμα αλληλεγγύης: Δεν είστε μόνοι! Είμαστε όλοι Ελλάδα! (Video) - Ascending.gr\nΔεν είστε μόνοι! Είμαστε όλοι Ελλάδα! Αυτό είναι το συγκινητικό μήνυμα που έρχεται από την επίσης δοκιμαζόμενη Ισπανία….”Από τις πλατείες, θέλουμε να στείλουμε ένα μήνυμα στους πολίτες της Ελλάδας”, ξεκινάει το videο, διάρκειας σχεδόν δυο λεπτών με τον τίτλο “¡Todos somos Grecia! – Είμαστε όλοι Ελλάδα” και στέλνει μήνυμα αλληλεγγύης και στήριξης στο αίτημα για διαγραφή του χρέους.\nΟι “Auditamos Grecia” στέλνουν μήνυμα, μέσω της ιστοσελίδας τους, στον ελληνικό λαό: Δεν είστε μόνοι! Είμαστε όλοι Ελλάδα!


Κέικ σοκολάτας με γέμιση και κάλυψη σοκολατένιας ganache | Συνταγές - Sintayes.gr\nΑρχική Σελίδα » Συνταγές » Κέικ σοκολάτας με γέμιση και κάλυψη σοκολατένιας ganache\nΈνα υπέροχη σοκολατένιο κέικ που η γέμιση και κάλυψη γκανάς σοκολάτας, το μεταμορφώνει σε μια υπέροχη τούρτα. Μια εύκολη συνταγή (από εδώ) για ένα υπέροχο σοκολατένιο γλύκισμα για να το απολαύσετε σε όλες τις περιστάσεις στα παιδικά πάρτυ, ή τούρτα γιορτής, γενεθλίων ή επιδόρπιο ή απλά να συνοδεύσετε το καφέ ή το γάλα σας. Δοκιμάστε το!\n200 γρ. μαύρη σοκολάτα κουβερτούρα, ψιλοκομμένη\n250 γρ. βούτυρο κρύο, ψιλοκομμένο\n1 1/2 φλ. τσαγιού ζάχαρη καστανή\n300 γρ. μαύρη σοκολάτα κουβερτούρας, ψιλοκομμένη\nμπούκλες σοκολάτας για διακόσμηση (προαιρετικά)\nΓια το σοκολατένιο κέικ: Προθερμαίνετε το φούρνο στους 170 βαθμούς λαδώνετε 2 στρογγυλά ταψάκια, μιας χρήσης, με διάμετρο βάσης 2ο εκ. και στρώνετε τη βάση τους με χαρτί ψησίματος.\nΛιώνετε σε μπεν μαρί τη σοκολάτα μαζί με το βούτυρο ανακατεύοντας ανά διαστήματα μέχρι να λιώσουν και έχετε ένα λείο σοκολατένιο μείγμα. (Μπορείτε να τα λιώσετε και σε κατσαρολίτσα σε πολύ χαμηλή φωτιά). Το αποσύρετε από τη φωτιά και το αφήνετε να κρυώσει.\nΣε ένα μεγάλο μπολ κοσκινίζετε και αναμιγνύετε καλά τα 2 ειδών αλεύρια, τη μαγειρική σόδα, τη ζάχαρη και το κακάο. Σε άλλο μπολ χτυπάτε καλά το γάλα με τα αυγά. Ρίχνετε σταδιακά μέσα στο μπολ με το μείγμα αλευριών το μείγμα αυγών γάλακτος και το το σοκολατένιο μείγμα χτυπώντας μέχρι να ενσωματωθούν τα υλικά και έχετε ένα σοκολατένιο μείγμα.\nΜοιράζετε το μείγμα ισομερώς στα δύο ταψάκια, ισιώνετε την επιφάνειά τους και τα ψήνετε στο προθερμασμένο φούρνο για 30-40 λ περίπου ή μέχρι όταν μια οδοντογλυφίδα που θα βυθίσετε στο κέντρο του κέικ βγει στενή. Αρχίζετε το πείραμα από τα 30 λ ψησίματος γιατί ο κάθε φούρνος διαφέρει ως προς τη θερμότητα. Τα βγάζετε από τη φωτιά, τα αφήνετε μέσα στα ταψάκια για 15 λ να “σταθούν” και στη συνέχεια τα μεταφέρετε με προσοχή σε σχάρα μέχρι να κρυώσουν εντελώς. [*]\nΓια τη σοκολατένια ganache: Εν τω μεταξύ, φτιάχνετε τη γκανάς σοκολάτας. Λιώνετεσε μπεν μαρί τα κομματάκια σοκολάτας μαζί με τη κρέμα γάλακτος, ανακατεύοντας ανά διαστήματα μέχρι να έχετε ένα λείο, σοκολατένιο μείγμα. Το αφαιρείτε από τη φωτιά και μόλις μισοκρυώσει σκεπάζετε το μπολ με μεμβράνη και το βάζετε στο ψυγείο για 30 λ ή μέχρι να κρυώσει καλά και σφίξει.\nΕναλλακτικά αντί για μπέν μαρί, τοποθετείστε τη ψιλοκομμένη σοκολάτα και τη κρέμα γάλακτος σε μια κατσαρολίτσα και σιγοβράζετε σε χαμηλή φωτιά, ανακατεύοντας για 3-4 λ περίπου ή μέχρι να λιώσει η σοκολάτα και έχετε ένα λείο σοκολατένιο μείγμα. Ακολουθείτε την ίδια διαδικασία παγώματος στο ψυγείο.\nΓια τη συναρμολόγηση: Τοποθετείτε το ένα κομμάτι κέικ στη βάση μιας πιατέλας σερβιρίσματος. Απλώνετε σε όλη την επιφάνεια του, με μια σπάτουλα, τη μισή γκανάς σοκολάτας και πάνω από τη γκανάς τοποθετείτε το δεύτερο κομμάτι κέικ. Αλείφετε με τη σπάτουλα την επιφάνεια και τα τοιχώματα του γλυκού σας. Γαρνίρετε με μπούκλες λευκής ή μαύρης σοκολάτας, ή με τρούφα σοκολάτας και σερβίρετε.\n[*] Μπορείτε να βάλετε όλο το μείγμα σε αντίστοιχο ταψί 20 εκ. βάσης και τουλάχιστον 6 εκ. ύψους και αφού το ψήσετε και κρυώσει μετά να το κόψετε με κοφτερό πριονωτό μαχαίρι στη μέση. Σε αυτή τη περίπτωση θα ψήσετε το κέικ για 50-60 λ κάνοντας πάλι την ίδια διαδικασία πειράματος με καλαμάκι για σουβλάκι.\nΣυνταγή: Κέικ σοκολάτας με γέμιση και κάλυψη σοκολατένιας ganache\nTags: γκανάς σοκολάτας γλυκά γλυκά με σοκολάτα επιδόρπια Κέϊκ σοκολάτας συνταγές συνταγές για παιδιά φούρνου


Το διπλάρωμα στο παράμαλλο | LureΒites\tΤο διπλάρωμα στο παράμαλλο - LureΒites\nby Γιώργος Φενερλής , 01/07/2016\nΓοφάρι! Ούτε το διπλάρωμα δεν μπορεί να το σταματήσει. Εδώ βλέπουμε σε κύκλο το άλλο κομμένο άκρο του διπλαρωμένου παράμαλλου και το… εξαθλιωμένο εναπομείναντα!\nΟι πρώτες σιλικόνες σε εντελώς απονήρευτα ψάρια είχαν σαν αποτέλεσμα ένα τραγικό ποσοστό σε κοψίματα στο… φτερό! Το σύρμα μας έσωσε αλλά όταν τα ψάρια πονήρεψαν δεν είχαμε επιλογή : ή σύρμα και μηδέν χτυπήματα ή παράμαλλο και 50-50 πιθανότητες να το βγάλεις. Έτσι ήρθε η ώρα του διπλαρώματος που ανέβασε τις πιθανότητες στο 90% να το βγάλεις.\nΗ συναγρίδα είναι ένα αρπαχτικό που θα χρειαστούμε το διπλάρωμα αλλά όχι τόσο για τα δόντια της, όσο για το γεγονός ότι “τρίβει” το παράμαλλο όπου βρει!\nΣτο παραπάνω σχήμα, ο κόμπος είναι με μονή πετονιά. Με το διπλάρωμα, η διαφορά είναι ότι στο τέλος δεν κόβουμε τίποτα γιατί θέλουμε την διπλή πετονιά. Το μόνο που θα πρέπει να προσέξουμε σε αυτό το σημείο είναι να έχουμε ίσες αποστάσεις ώστε στο τέλος τα δύο κομμάτια να είναι ίσα.


5 tips για να οργανώσετε ένα πετυχημένο night-in | LiFO\nΜε τον ερχομό του χειμώνα και τις γιορτές να πλησιάζουν, δεν υπάρχει καλύτερη στιγμή για να οργανώσουμε βραδιές με φίλους και οικογένεια στο σπίτι - τα nights-in που θα γίνουν οι πιο διασκεδαστικές μας αναμνήσεις.\nΣτο σπίτι μας, έχουμε την ευκαιρία να δημιουργήσουμε τη ζεστή ατμόσφαιρα που επιθυμούμε, να νιώσουμε άνετα, να συζητήσουμε και να γελάσουμε ελεύθερα με τους κοντινούς μας ανθρώπους. Παρακάτω, θα βρείτε μία λίστα με τα καλύτερα tips για ένα πετυχημένο night-in με φίλους:\n1. Οργανώστε βραδιά ταινιών\nΌλοι αγαπούν τα movie nights, ειδικά αν περιλαμβάνουν καλούς φίλους και νόστιμο φαγητό. Φτιάξτε μία λίστα με ταινίες από διαφορετικά είδη για να ταιριάζουν σε κάθε γούστο και αργότερα ψηφίστε με τους φίλους σας τις ταινίες που θα παρακολουθήσετε εκείνη τη βραδιά. Έτσι θα είναι όλοι ευχαριστημένοι.\n2. Οργανώστε βραδιά μαγειρέματος\nΑν είστε fans των σειρών με μαγειρική, τότε μπορείτε να καλέσετε τους φίλους σας και να χωριστείτε σε ομάδες έτσι ώστε να δημιουργήσετε πιάτα που θα συνοδεύσουν το night-in σας. Αν θέλετε να βάλετε και το ανταγωνιστικό κομμάτι στην εξίσωση, τότε η νικήτρια ομάδα θα διαλέξει την ταινία που θα δείτε.\nΜία εύκολη συνταγή που μπορεί να συνοδεύσει ιδανικά τη βραδιά σας είναι τηγανιά με λουκάνικο και πιπεριές. Μπορεί να λειτουργήσει ως πρώτο πιάτο, ως μεζές με κρασί ή απλά ως νόστιμη παρέα όσο κάθεστε δίπλα στο τζάκι. Το χωριάτικο λουκάνικο ΠΙΝΔΟΣ είναι μία ιδανική επιλογή για όλα τα γούστα καθώς προέρχεται από 100% φρέσκο ορεινό κοτόπουλο ελεύθερης βοσκής ΠΙΝΔΟΣ, χωρίς προσμίξεις με άλλα κρέατα, χωρίς γλουτένη και με χαμηλά λιπαρά. Για να το φτιάξετε, κόβετε το λουκάνικο σε ροδέλες και τις σοτάρετε μέχρι να ροδίσουν καλά από όλες τις πλευρές. Προσθέτετε στο τηγάνι ελαιόλαδο, κρεμμύδι, πιπεριές, λίγο θυμάρι και κόκκινο πιπέρι. Συνεχίζετε το σοτάρισμα σε πολύ δυνατή φωτιά, μέχρι να μαραθούν τα λαχανικά. Σβήνετε με μπίρα, αλατοπιπερώνετε και χαμηλώνετε τη φωτιά. Σερβίρετε αμέσως.\nΑν θέλετε μία ολοκληρωμένη πιατέλα αλλαντικών, μπορείτε να προσθέσετε και άλλα προϊόντα της νέας σειράς αλλαντικών από κοτόπουλο ελεύθερης βοσκής ΠΙΝΔΟΣ: Φιλέτο καπνιστό, Λουκάνικα Φρανκφούρτης, Λουκάνικα κοκτέιλ, Λουκάνικα Hot Dog και τα βραβευμένα κοτοπαριζάκι και σαλάμι πικάντικο κοτόπουλου.\n3. Οργανώστε βραδιά καραόκε\nΟι γιορτές που όλοι μαζεύονται στο σπίτι μπορούν να γίνουν ιδιαίτερα διασκεδαστικές – ειδικά αν περιλαμβάνουν βραδιές καραόκε. Φτιάξτε μία λίστα με τραγούδια που μπορείτε να τραγουδήσετε μόνοι ή σε ντουέτα και ετοιμαστείτε για μερικές αρκετά αστείες και διασκεδαστικές αναμνήσεις.\n4. Οργανώστε βραδιά με επιτραπέζια\nΑν πρόκειται να καλέσετε αρκετά άτομα στο σπίτι, μπορείτε να κάνετε μία επιλογή από τα αγαπημένα σας επιτραπέζια για πολλά άτομα, όπως επιτραπέζια με trivia. Μπορείτε, μάλιστα, να έχετε ένα δώρο για τον νικητή – θα μπορούσε να είναι από το να επιλέξει το φαγητό ή τη μουσική.\n5. Στολίστε όλοι μαζί το σπίτι\nΑν έχετε καλέσει φίλους στο σπίτι αλλά δεν έχετε ετοιμάσει ακόμη το χριστουγεννιάτικο στολισμό, τότε μπορείτε να το κάνετε όλοι μαζί. Άλλωστε, η διακόσμηση είναι μέρος της διασκέδασης. Μπορείτε να ζητήσετε από τους καλεσμένους να φέρουν από ένα αγαπημένο τους στολίδι και να τα τοποθετήσετε σε διάφορα σημεία του σπιτιού για να σας θυμίζουν τους αγαπημένους σας.\nλουκάνικο κοτόπουλο ΠΙΝΔΟΣ


Η ιστορία του "Careless Whisper" του George Michael\n381 online · 207.063 μέλη\nΜετά την απιστία έρχονται οι τύψεις, η αποκάλυψη και ο χωρισμός. Μετά απ όλα αυτά έχεις ανάγκη από ένα σαξόφωνο.\nΓράφει ο Κωνσταντίνος Παυλικιάνης (CHE)197 άρθρα στο MusicHeaven\nΤο «Careless Whisper» περιλαμβάνεται στο δίσκο των Wham «Make It Big», που κυκλοφόρησε το 1984.\nΕίναι μία απλή mid-tempo Pop μπαλάντα, με μόλις τέσσερις συγχορδίες, που στηρίζεται σε μία λυπητερή εισαγωγή με σαξόφωνο και στην αγωνιώδη φωνή του George Michael που παρακαλεί τη σύντροφό του να τον συγχωρέσει που την απάτησε.\nΤο τραγούδι γράφτηκε από τον George Michael τρία χρόνια νωρίτερα, για να περάσει την ώρα του στο λεωφορείο.\nGeorge Michael: Πήγαινα να παίξω ως DJ στο Bel Air όταν έγραψα το «Careless Whisper». Πάντα έγραφα σε λεωφορεία, τρένα και αυτοκίνητα. Συμβαίνει πάντα σε ταξίδια. Με το «Careless Whisper» θυμάμαι ακριβώς πότε μου ήρθε για πρώτη φορά, όπου σκέφτηκα τη μελωδία του σαξόφωνου. Μπορώ να θυμηθώ πολύ αμυδρά που ήμουν όταν έγραψα πράγματα μετά την απογείωση των Wham!, αλλά με το «Careless Whisper» θυμάμαι ακριβώς το χρόνο και το μέρος. Ξέρω ότι ακούγεται πραγματικά παράξενο και λίγο ρομαντικό να το λέω, αλλά θυμάμαι ακριβώς πού συνέβη, πού καθόμουν στο λεωφορείο, πώς συνέχισα και όλα. Θυμάμαι ότι έδινα τα χρήματα στον τύπο στο λεωφορείο και σκέφτηκα αυτή τη μελωδία, τη μελωδία του σαξοφώνου «der-der-der-der, der-der-der-der». Στη συνέχεια έφυγε κι εγώ συνέχισα να το γράφω στο μυαλό μου. Το έγραψα εντελώς στο μυαλό μου. Το δούλευα στο μυαλό μου για περίπου τρεις μήνες.\nΟ George Michael και ο Andrew Ridgeley έγραψαν το τραγούδι όταν ήταν 17 ετών, αντλώντας έμπνευση από τις πρώτες ρομαντικές ιστορίες του George Michael. Ο George Michael εξήγησε στην αυτοβιογραφία του, «Bare», ότι μεγάλο μέρος του περιεχομένου του τραγουδιού βασίζεται σε γεγονότα από την παιδική του ηλικία.\nGeorge Michael: Όταν ήμουν 12-13 ετών, έπρεπε να συνοδεύω την αδελφή μου, η οποία ήταν δύο χρόνια μεγαλύτερη, σ’ ένα παγοδρόμιο στο Queensway στο Λονδίνο. Υπήρχε ένα κορίτσι εκεί με μακριά ξανθά μαλλιά, το όνομα της οποίας ήταν Jane. Ήμουν ένα παχύ αγόρι με γυαλιά και ήμουν πολύ τσιμπημένος μαζί της -αν και δεν είχα καμία ελπίδα. Η αδελφή μου πήγαινε να κάνει ό,τι ήθελε όταν φτάναμε στο παγοδρόμιο κι εγώ θα περνούσα το απόγευμα λιώνοντας γι’ αυτή την κοπέλα, την Jane. Λίγα χρόνια αργότερα, όταν ήμουν 16, είχα την πρώτη μου σχέση με μία κοπέλα ονόματι Helen. Είχε μόλις αρχίσει να δροσίζει λίγο όταν ανακάλυψα ότι το ξανθό κορίτσι από το Queensway είχε μετακομίσει στη γωνία από το σχολείο μου. Είχε μετακομίσει ακριβώς δίπλα από το σημείο που στεκόμουνα και περίμενα τον διπλανό γείτονα, ο οποίος με πήγαινε στο σπίτι από το σχολείο. Και μία μέρα την είδα να περπατάει στο διπλανό δρόμο και σκέφτηκα «από που στο καλό ήρθε αυτή;». Δεν ήξερε ότι ήμουν εγώ. Είχαν περάσει μερικά χρόνια και φαινόμουν πολύ διαφορετικός. Στη συνέχεια παίζαμε Disco στο σχολείο με τους Executive και με είδε να τραγουδάω και αποφάσισε ότι της αρέσω. Μέχρι τότε ήταν πολύ μεγαλύτερης ηλικίας και στρουμπουλή και τελικά άρχισα να τη βλέπω. Με κάλεσε μέσα μια μέρα όταν περίμενα να με πάνε στο σπίτι και ήμουν… στον παράδεισο.\nΟ George Michael παρατήρησε ότι αφού σταμάτησε να φορά γυαλιά, άρχισε να προσκαλείται σε πάρτι.\nGeorge Michael: Και η κοπέλα που δεν με κοίταγε καν όταν ήμουν 12, με προσκάλεσε. Έτσι έβγαινα μαζί της για κανά δυο μήνες αλλά δεν σταμάτησα να βλέπω την Helen. Νόμιζα ότι ήμουν έξυπνος -από κει που ήμουν εντελώς χαμένος έφτασα να τα έχω με δύο ταυτόχρονα. Και θυμάμαι ότι οι αδελφές μου με μάλωσαν επειδή το ανακάλυψαν και τους άρεσε πραγματικά το πρώτο κορίτσι. Η όλη ιδέα του «Careless Whisper» ήταν ότι η πρώτη κοπέλα ανακάλυψε την ύπαρξη της δεύτερης -κάτι που δεν έκανε ποτέ. Αλλά ξεκίνησα μια σχέση με μία άλλη κοπέλα ονόματι Alexis χωρίς να τερματίσω αυτή που είχα με την Jane. Όλα έγιναν λίγο περίπλοκα. Η Jane έμαθε γι’ αυτήν και με ξεφορτώθηκε… Όλο αυτό το διάστημα νόμιζα ότι ήμουν ωραίος, όντας με δύο κοπέλες, αλλά στην πραγματικότητα δεν υπήρχε και τόσο συναίσθημα. Ένιωσα ένοχος για το πρώτο κορίτσι -και την έχω δει από τότε- και η ιδέα του τραγουδιού ήταν γι’ αυτήν. Το «Careless Whisper» ήταν εμείς να χορεύουμε, επειδή χορεύαμε πολύ, και η ιδέα ήταν εμείς χορεύουμε αλλά ξέρει… Και τελείωσε.\nΤο «Careless Whisper» διερευνά την ενοχή που ένιωσε ο George Michael αφού απάτησε τη σύντροφό του και την αδυναμία του να «χορέψει» μαζί της με τον ίδιο τρόπο μετά από αυτήν την προδοσία.\nΣτο πρώτο κουπλέ, ο τραγουδιστής αισθάνεται νευρικός για το «χορό» με αυτό το πρόσωπο καθώς της κρύβει κάτι που θ’ αλλάξει τη σχέση τους για πάντα. Σ’ αυτό το τραγούδι, ο «χορός» αποτελεί μία μεταφορά για τη συνουσία. Στην πραγματικότητα, λοιπόν, παίρνει το χέρι της και την οδηγεί στο υπνοδωμάτιο. Στη μεταφορά του χορού που εξισώνεται με το σεξ, ο στίχος «as the music dies» («καθώς πεθαίνει η μουσική») σημαίνει τη στιγμή που η ερωτική πράξη σταματάει. Ο «χορός» τελείωσε και ήρθε η ώρα να έρθει πρόσωπο με πρόσωπο με την πραγματικότητα, η οποία είναι ότι αυτός απάτησε τη σύντροφό του με μία άλλη και ότι η σύντροφός του υποπτεύεται ήδη την αλήθεια.\nΠολλοί χορεύουν πολύ καλά ενώ έχουν ταλαιπωρηθεί από μία ταραγμένη συνείδηση. Ωστόσο, αυτή είναι η κεντρική μεταφορά ολόκληρου του τραγουδιού. Εν προκειμένω, στο ρεφρέν του τραγουδιού, ο χορός του τραγουδιστή με τη σύντροφό του, δηλαδή το να κάνει έρωτα μαζί της, έχει καταστραφεί από την ίδια του τη συνείδηση. Οι στίχοι λένε κυριολεκτικά ότι «τα ένοχα πόδια δεν έχουν ρυθμό» («guilty feet have got no rhythm»). Αν διαβάσει και ακούσει κανείς προσεκτικά τους στίχους, μπορεί πράγματι να πει ότι ο χορός είναι μία μεταφορά για την ερωτική πράξη. Μία σχέση είναι δύο άνθρωποι που δίνει ο ένας στον άλλον την ελπίδα να είναι ευτυχισμένοι μαζί. Παρόλο που γι’ αυτόν ήταν «εύκολο να υποκριθεί» όταν έκανε την πράξη, τώρα που τον σαρώνει η ενοχή ξέρει ότι δεν μπορεί να ζήσει μ’ αυτό το μυστικό και ότι η σύντροφός του ήδη υποπτεύεται την αλήθεια. Αυτός συνειδητοποιεί ότι έπρεπε να μείνει πιστός στη σύντροφό του και να μην σπάσει τον ιδιαίτερο δεσμό που είχαν. Δεν θα μπορέσει να βιώσει ποτέ ξανά τον συνδυασμό του φυσικού και του συναισθηματικού δεσίματος που είχε μ’ αυτό το πρόσωπο. Ακόμα κι αν βρει κάποια άλλη, οι ρυθμοί αυτού του χορού θα είναι διαφορετικοί και αυτός θρηνεί πλέον την απώλεια της σχέσης που είχε.\nΣτο δεύτερο κουπλέ, υπεισέρχεται η έννοια του τίτλου του τραγουδιού: ο αφηγητής υποπτεύεται ότι η σύντροφός του γνωρίζει ήδη την αλήθεια επειδή κάποιος την προειδοποίησε ότι αυτός ήταν με κάποια άλλη. Εδώ ο George Michael επικαλείται δικαιολογίες που χρησιμοποιούν συνήθως οι άπιστοι καθώς υπονοεί ότι «αυτό που η σύντροφός μου δεν γνωρίζει, δεν την πληγώνει». Όσο η σύντροφός του δεν ήξερε τίποτα, αυτός δεν χρειαζόταν να αντιμετωπίσει τις συνέπειες των πράξεών του ή να αναλάβει την ευθύνη του. Αλλά τώρα που η αλήθεια βγήκε στην επιφάνεια, ο πόνος της προδοσίας είναι ακόμη χειρότερος.\nΜετά το δεύτερο ρεφρέν ακούγεται ο στίχος «Never without your love» («ποτέ χωρίς την αγάπη σου»), εννοώντας ότι ο τραγουδιστής ποτέ δεν θα «χορέψει» (να κάνει έρωτα) με τον ίδιο τρόπο χωρίς την αγάπη της.\nΟι στίχοι στη γέφυρα του τραγουδιού φαίνεται να υποδηλώνουν ότι η πίεση του κόσμου και τα μυστικά μεταξύ των δύο ερωτευμένων, τους απομάκρυναν, ίσως μάλιστα περισσότερο και από την απιστία του αφηγητή. Αυτό μπορεί να σχετίζεται και με το γεγονός ότι ο George Michael συνέθεσε αυτό το τραγούδι όταν ακόμα δεν είχε αποκαλύψει ότι ήταν ομοφυλόφιλος. Αν και το αποκάλυψε σε κάποιους φίλους του όταν ήταν 19 ετών, δεν επιβεβαίωσε δημόσια τη σεξουαλικότητά του μέχρι που αναγκάστηκε να το κάνει αφού συνελήφθη για «άσεμνες πράξεις» το 1998, σε ηλικία 34 ετών. Ο George Michael είπε ότι ζώντας με αυτό το μυστικό από τις πρώτες του ημέρες στους Wham! δεν μπορούσε να χαρεί εντελώς την εμπειρία του από τη φήμη του.\nGeorge Michael: Για λίγο ήταν απλά μαγικό. Με τον καλύτερό σου συνεργάτη, να ζείτε τις φαντασιώσεις σας. Ήταν απλά ένα όνειρο. Ήμουν απόλυτα βέβαιος ότι έγραφα κλασικά Pop τραγούδια αλλά ήμουν επίσης απόλυτα εξοικειωμένος με το γεγονός ότι αν άφηνα την εικόνα λίγο περισσότερο στον Andrew, τα παιδιά θα το αγαπούσαν. Τότε γνωρίσαμε τεράστια επιτυχία και βγήκα από τη σκιά του Andrew με σεξουαλική αυτοπεποίθηση και όντας το κέντρο της προσοχής. Σ’ εκείνο το σημείο, έχασα όλη μου την αυτοπεποίθηση. Ξαφνικά αισθάνθηκα σαν ψεύτικος κι έτσι όλο αυτό το θέμα με μετέτρεψε σε κάποιον που αισθανόταν ότι η κάμερα ήταν εχθρός μου.\nΗ γέφυρα του τραγουδιού ολοκληρώνεται με τον τραγουδιστή να πιστεύει ότι θα μπορούσε να μείνει με τη σύντροφό του και να ζήσουν ευτυχισμένοι, αν δεν την είχε απατήσει, αλλά τώρα ανησυχεί ότι η αγαπημένη του θα τον αφήσει και ότι αυτός κατέστρεψε την ευκαιρία του να ζήσει ευτυχισμένος.\nΤο φινάλε του τραγουδιού δείχνει την αυτοανάλυση. Τώρα που η σύντροφός του έχει φύγει, ο George Michael είναι σε θέση να εξετάσει την κατάσταση πιο καθαρά. Συλλογίζεται τις πράξεις του, τόσο ως προς τη σοβαρότητά τους όσο και τις συνέπειες αυτών. Παραδέχεται ότι δηλητηρίασε τη σχέση του, αλλά κοιτάζοντας ξανά πίσω, γνωρίζοντας το πραγματικό βάθος των τύψεών του, δεν μπορεί να μην αναρωτηθεί αν πραγματικά δεν άξιζε τη συγχώρεση…\nΟι Wham ηχογράφησαν το «Careless Whisper» το 1984 με παραγωγό τον George Michael ενώ ο Andrew Ridgeley (το άλλο μισό των Wham!) τον βοήθησε στις συγχορδίες. Ίσως γι’ αυτό ως δημιουργοί αναφέρονται τα ονόματα και των δύο, σε αντίθεση με τα περισσότερα singles των Wham! όπου ως δημιουργός αναφέρεται μόνο ο George Michael (πλην του «Wham Rap!» και του «Club Tropicana»).\nΤο τραγούδι πέρασε από τουλάχιστον δύο κύκλους παραγωγής. Αρχικά, ο George Michael ηχογράφησε το τραγούδι στο Muscle Shoals της Αλαμπάμα, όπου συνεργάστηκε με τον θρυλικό παραγωγό Jerry Wexler.\nΑφού είχε ηχογραφηθεί το υποστηρικτικό κομμάτι και η φωνή του George Michael, ο Wexler έκλεισε τον κορυφαίο σαξοφωνίστα από το Los Angeles να πετάξει και να κάνει το σόλο. Ο μάνατζερ των Wham!, Simon Napier-Bell, θυμάται:\n- Έφτασε στις 11 και έπρεπε να φύγει στις 12. Αντ’ αυτού, μετά από δύο ώρες, ήταν ακόμα εκεί ενώ όλοι στο στούντιο έφριξαν με αμηχανία. Δεν μπορούσε να παίξει το εναρκτήριο riff όπως το ήθελε ο George και όπως ήταν στο demo. Όμως εκείνο είχε γίνει δύο χρόνια νωρίτερα από έναν φίλο του George που ζούσε στην άλλη γωνία και έπαιζε σαξόφωνο για διασκέδαση στην pub.\nΕνώ ο σαξοφωνίστας φαινόταν να παίζει τέλεια το μέρος του, ο George Michael του έλεγε «Όχι, ακόμα δεν είναι σωστό. Κοίτα…» και χαμήλωνε το κεφάλι του στο μικρόφωνο και υπομονετικά του βούιζε το μέρος του ξανά. «Πρέπει να τραβήξει λίγο παραπάνω εδώ. Βλέπεις;… Και όχι πάρα πολύ».\nΟ Napier-Bell συζητώντας με τον Wexler για τη διαφωνία του George Michael με τον ήχο του σαξόφωνου, ρώτησε:\n- Υπάρχει πραγματικά κάτι που θέλει ο George και που είναι διαφορετικό απ’ αυτό που παίζει ο σαξοφωνίστας;\n- Οπωσδήποτε, απάντησε ο Wexler. Έχω ξαναδεί τέτοια πράγματα. Υπάρχει κάποια μικροσκοπική χροιά που ο σαξοφωνίστας κατά κάποιο τρόπο δεν την πιάνει σωστά. Αν κι εσύ κι εγώ δεν μπορούμε ν’ ακούσουμε τι είναι, μπορεί να είναι αυτό ακριβώς το πράγμα που θα κάνει ένα δίσκο επιτυχία. Η επιτυχία των Pop δίσκων είναι τόσο εφήμερη, τόσο απίστευτα απρόβλεπτη, που απλά δεν μπορούμε να πάρουμε το ρίσκο να είμαστε ανυπόμονοι. Αλλά αυτός ο σαξοφωνίστας δεν πρόκειται να το πιάσει, είναι αυτός!\nΗ δισκογραφική εταιρία Innervision επρόκειτο να κυκλοφορήσει την εκδοχή του Wexler ήδη από το 1983, μετά το single «Club Fantastic Megamix». Ο εκδότης του τραγουδιού, Dick Leahy, είπε ότι ενώ δεν μπορούσε να σταματήσει την κυκλοφορία του «Club Fantastic Megamix», μπορούσε να σταματήσει την κυκλοφορία του «Careless Whisper» με το σκεπτικό ότι ως εκδότης «έχει το δικαίωμα να παραχωρήσει την πρώτη άδεια ηχογράφησης μιας μελωδίας της οποίας ελέγχει τα πνευματικά δικαιώματα». Δεν μπορούσε να κάνει τίποτα για το «Club Fantastic Megamix» επειδή ήταν υλικό που είχε ήδη κυκλοφορήσει.\nDick Leahy: Ξέραμε πόσο μεγάλο μπορούσε να γίνει αυτό το τραγούδι, οπότε ήταν απαραίτητο να αναστατώσουμε μερικούς ανθρώπους για να το σταματήσουμε.\nΟ George Michael δεν έμεινε ικανοποιημένος από το αποτέλεσμα και αποφάσισε να ξαναηχογραφήσει το τραγούδι και να κάνει ο ίδιος την παραγωγή και την ενορχήστρωση. Έτσι επέστρεψε στο στούντιο 2 του Sarm West στο Λονδίνο. Σύμφωνα με τον Άγγλο μουσικό της Jazz Dan Forshaw, κλήθηκε ο σαξοφωνίστας Steve Gregory για να επανηχογραφήσει το χαρακτηριστικό σόλο του τραγουδιού. Ήταν ο ενδέκατος σαξοφωνίστας που θα ηχογραφούσε το σόλο για το οποίο ο George Michael ήταν αποφασισμένος να πάρει τον ήχο που ήθελε.\nDan Forshaw: Οι μουσικοί που συνοδεύουν δεν έχουν μεγάλη ιδέα για το τι πρόκειται να ηχογραφήσουν, μέχρι που φτάνουν, και αυτή ήταν η περίπτωση του Steve και του άλλου σαξοφωνίστα που προηγήθηκε. Ως συνήθως υπήρχε μεγάλη αναμονή και ο τύπος πριν από τον Steve έριξε πετσέτα λέγοντας «ούτως ή άλλως θα είναι απλά καμιά αηδία της β’ πλευράς οπότε είμαι εκτός». Ο Steve περίμενε και στη συνέχεια ανακάλυψε ότι το σόλο δεν ήταν τόσο εύκολο να παιχτεί στο γραμμένο κλειδί, καθώς το παλιό του τενόρο Selmer Mark VI δεν είχε υψηλό κλειδί Φα δίεση (F#). Έτσι, ο μηχανικός επιβράδυνε την ταινία έτσι ώστε ο Steve να μπορέσει να ηχογραφήσει το σόλο ένα ημιτόνιο χαμηλότερα από το προβλεπόμενο. Μόλις η ταινία επανήλθε στην κανονική ταχύτητα, δημιουργήθηκε ένας «αφύσικος» ήχος σαξόφωνου που ακουγόταν λίγο σαν alto στο ύφος του Paul Desmond, αλλά του έλειπε λίγο περισσότερο βάθος και σκοτάδι στον ήχο. Ο George Michael μόλις είχε φτάσει στο στούντιο και είπε: «Αυτό είναι, αυτό είναι το σόλο σαξόφωνο που θέλω». Αυτό θα μπορούσε να είναι η συνθετική έννοια όλης της δεκαετίας του 1980 όπου οι ήχοι γίνονταν όλο και περισσότερο «κατασκευασμένοι» ή απλά ότι ο George δεν αναγνώρισε ποτέ ότι ήταν λάθος.\nΗ δεύτερη αυτή εκδοχή είναι αυτή που τελικά κυκλοφόρησε. Ο George Michael υποστήριξε ότι ο ίδιος πήρε περισσότερες φιλοφρονήσεις επειδή έγραψε το σόλο του σαξόφωνου, παρά για οτιδήποτε άλλο έχει γράψει ποτέ. Άλλωστε το «Careless Whisper» μαζί με το «Baker Street» του Gerry Rafferty είναι τα δύο πιο διάσημα τραγούδια με σαξόφωνο.\nΟι υπόλοιποι μουσικοί που έπαιξαν στο τραγούδι ήταν ο Deon Estus στο μπάσο, ο Trevor Morrell στα drums, ο Danny Cummings στα κρουστά, ο Hugh Burns στην κιθάρα, ο Chris Cameron στα keyboards και η Anne Dudley στο ηλεκτρικό πιάνο (η Anne Dudley ήταν μέλος των Art Of Noise ενώ αργότερα βραβεύτηκε με Oscar για τη μουσική της ταινίας «Άντρες Με Τα Όλα Τους»).\nΤο «Careless Whisper» κυκλοφόρησε σε single στις 24 Ιουλίου του 1984, έχοντας στη β’ πλευρά μία ορχηστρική εκτέλεση του τραγουδιού. Στην ουσία ήταν το πρώτο σόλο single του George Michael, αν και εκείνη την εποχή ακόμα έπαιζε με τους Wham! Στη Μεγάλη Βρετανία το τραγούδι κυκλοφόρησε υπό το όνομα μόνο του George Michael, σε αντίθεση με τις Η.Π.Α. όπου κυκλοφόρησε με την ένδειξη «Wham featuring George Michael». Εντούτοις, σε κάθε περίπτωση, αυτός ο διαχωρισμός του ονόματος του George Michael έπαιξε μεγάλο ρόλο στην πραγματοποίηση των σχεδίων του για μία σόλο καριέρα στην μετά-Wham εποχή.\nΤο τραγούδι κυκλοφόρησε σε διάφορες εκδοχές (Condensed Instrumental Version, Extended Mix, Instrumental, Single Edit) ενώ η εκδοχή στην οποία έκανε την παραγωγή ο Wexler, κυκλοφόρησε ως «Special Version» στη β’ πλευρά του maxi single στη Μεγάλη Βρετανία και την Ιαπωνία. Το δε Extended Mix είναι το ίδιο με την εκδοχή που περιλαμβάνεται στο δίσκο «Make It Big».\nΣτις 18 Αυγούστου του 1984, το «Careless Whisper» εκτόπισε από την κορυφή της Μεγάλης Βρετανίας το «Two Tribes» των Frankie Goes To Hollywood και ανέβηκε στο Νο 1, όπου παρέμεινε για τρεις εβδομάδες (το αντικατέστησε το «I Just Called To Say I Love You» του Stevie Wonder). Στο τέλος της χρονιάς αναδείχθηκε το πέμπτο σε πωλήσεις single του 1984 και ήταν το πρώτο single της Epic Records που ξεπέρασε σε πωλήσεις το 1.000.000 αντίτυπα. Αλλά και για τον George Michael είναι το single με τις μεγαλύτερες πωλήσεις στη Μεγάλη Βρετανία, είτε ως σόλο είτε με τους Wham! Αργότερα κυκλοφόρησε σε maxi single και μία «special version», στη β’ πλευρά της οποίας υπάρχει η πρώτη ηχογράφηση του τραγουδιού (αυτή με παραγωγό τον Wexler).\nΣτις 16 Φεβρουαρίου του 1985, το «Careless Whisper» έριξε από την κορυφή του αμερικάνικου πίνακα επιτυχιών το «I Want To Know What Love Is» των Foreigner και ανέβηκε στο Νο 1 των Η.Π.Α., όπου παρέμεινε για τρεις εβδομάδες (το αντικατέστησε το «Can’t Fight This Feeling» των REO Speedwagon) ενώ αναδείχθηκε και ως το single με τις περισσότερες πωλήσεις της χρονιάς (το ίδιο και στον Καναδά).\nΤο τραγούδι έγινε επίσης Νο 1 στην Αυστραλία, Ελβετία, Ιρλανδία, Ισλανδία, Ιταλία, Καναδά, Νότια Αφρική και Ολλανδία, Νο 2 στην Αυστρία, Βέλγιο, Νορβηγία, Σουηδία και Φινλανδία, Νο 3 στη Γαλλία, Γερμανία και Νέα Ζηλανδία, Νο 4 στο Ισραήλ, Νο 10 στην Ουγγαρία, Νο 11 στην Ισπανία, Νο 12 στην Ιαπωνία, Νο 29 στη Σλοβενία και Νο 52 στην Πορτογαλία.\nΤο «Careless Whisper» κέρδισε το βραβείο Ivor Novello στην κατηγορία Most Performed Work ενώ αργότερα γνώρισε και διάφορα remix (Dreamtime Mix, Bryan Reyes 2k10 Remix, Impact Kidd Remix, The Polish Ambassador Remix, Stem’s Dub Edit, Love To Infinity Mix, Bouncy Drum and Bass Mix, Ibiza Instrumental κ.α.).\nΠαρά την επιτυχία, ο George Michael δεν το αγαπούσε ιδιαίτερα το τραγούδι.\nGeorge Michael: Δεν ένιωθα αρκετά ασφαλής ώστε να γράψω κάτι που να εξέθετε τα συναισθήματά μου κι έτσι σε πολλά επίπεδα το τραγούδι είναι πολύ κλισέ. Μ’ απογοητεύει το γεγονός ότι μπορείς να γράψεις έναν στίχο τόσο επιπόλαια -και όχι έναν ιδιαίτερα καλό στίχο- και να σημαίνει τόσα πολλά σε τόσους πολλούς ανθρώπους. (…) Είμαι ακόμα λίγο μπερδεμένος γιατί έχει κάνει τόση εντύπωση στον κόσμο. Είναι επειδή τόσοι πολλοί άνθρωποι έχουν απατήσει τους συντρόφους τους; Γι’ αυτό συνδέθηκαν με το τραγούδι; Δεν έχω ιδέα, αλλά είναι ειρωνικό που αυτό το τραγούδι –που κατά κάποιο τρόπο με έχει καθορίσει- γράφτηκε στην αρχή της καριέρας μου όταν ήμουν ακόμα τόσο νέος. Ήμουν μόνο 17 χρονών και πραγματικά δεν ήξερα και πολλά πράγματα για ρομάντζα και αγάπες.\nΤο επίσημο μουσικό βίντεο του «Careless Whisper» χρησιμοποιεί τη μικρότερη σε διάρκεια εκτέλεση του single αντί της πλήρους διάρκειας εκτέλεσης του άλμπουμ. Γυρίστηκε τον Ιούνιο του 1984 στο Μαϊάμι και σε διάφορες τοποθεσίες όπως το Coconut Grove και το τεχνητό νησί Watson.\nΜία πρώτη εκδοχή του βίντεο γυρίστηκε χρησιμοποιώντας την εκδοχή του Wexler. Στην εκδοχή αυτή εμφανίζεται κάποια στιγμή και ο Andrew Ridgeley να παραδίδει ένα φάκελο στον George Michael, ο οποίος στο εν λόγω βίντεο έχει σκούρα μαλλιά. Αυτή η εκδοχή έχει πιο λεπτομερή πλοκή, αλλά στη συνέχεια έτυχε νέας επεξεργασίας.\nΤο επίσημο βίντεο απεικονίζει τις τύψεις που νιώθει ένας άντρας, ο οποίος απατά τη σύντροφό του, και είναι σίγουρος ότι εκείνη θα το ανακαλύψει. Σε διάφορες σκηνές βλέπουμε τον George Michael και τη σύντροφό του σε ξενοδοχεία και γιοτ, μέχρι που εκείνη ανακαλύπτει ότι αυτός έχει σχέση με μία μελαχρινή. Στο τελευταίο μέρος δείχνει τον George Michael στο μπαλκόνι του τελευταίου ορόφου του Grove Towers στο Μαϊάμι.\nΣύμφωνα με τον παραγωγό Jon Roseman, η παραγωγή του βίντεο ήταν σκέτη καταστροφή. Τη σύντροφο του George Michael υποδύθηκε το μοντέλο Lisa Stahl, η οποία σε μία συνέντευξή της στο περιοδικό Q τον Ιούνιο του 2009 είπε:\n- Κατά τη διάρκεια του γυρίσματος, χάσανε τη λήψη με τη σκηνή του φιλιού κι έτσι έπρεπε να την ξανακάνουμε, κάτι για το οποίο δεν παραπονέθηκα καθόλου. Ξέρω ότι ο George βγαίνει τώρα με άντρες, αλλά εκείνη την ημέρα δεν είχε κανένα αγόρι στο μυαλό του. Κάποια στιγμή ο George αποφάσισε ότι δεν του άρεσαν τα μαλλιά του κι έτσι έφερε την αδερφή του από την Αγγλία για να του τα κόψει κι έπρεπε να ξαναγυρίσουμε ακόμα περισσότερες σκηνές. Έχω ακόμα μία κλειδαριά την οποία κράτησα. Δεν έχω πλέον επαφές με τον George. Αν και πήγα σε συναυλία του πρόσφατα, δεν προσπάθησα να τον συναντήσω στα παρασκήνια. Δεν ήθελα να φανώ σαν «κρεμάστρα».\nΣτις συναυλίες που έδωσε ο George Michael στο πλαίσιο της περιοδείας Faith World Tour (1988-1989), το «Careless Whisper» ακουγόταν λίγο πριν το τέλος, κάτι που επαναλήφθηκε και στην περιοδεία Cover To Cover Tour (1991). Αντιθέτως, στην περιοδεία 25 Live το τραγούδι ακουγόταν στα encores. Συχνά ο George Michael το ερμήνευε με μία εκτεταμένη εκδοχή του φινάλε. Φυσικά το ερμήνευσε και στη συναυλία που έδωσε στην Αθήνα στις 26 Ιουλίου του 2007. Ζωντανές εκτελέσεις του τραγουδιού περιλαμβάνονται στο DVD «Rock In Rio» (από συναυλία που έδωσε στο Ρίο ο George Michael στις 27 Ιανουαρίου 1991) και στο Blu-Ray «Live In London» (από συναυλία στο Λονδίνο στις 24 και 25 Αυγούστου 2008).\nHideki Saijo (1984, γιαπωνέζικη εκτέλεση με τίτλο «Dakishimete Jiruba» στον ομώνυμο δίσκο).\nCaravelli (1985, ορχηστρική εκτέλεση στο δίσκο «L’ Amour En Heritage»).\nPedro Fernandez (1985, στα ισπανικά με τίτλο «Absurda Confidencia» στο δίσκο «Es Un Sabado Mas»).\nSeverino Gazzelloni (1985, ορχηστρική εκτέλεση στο δίσκο «Emozioni»).\nAnita Mui (1985, στα καντονέζικα στο δίσκο «Si Shui Liu Nian»).\nPaul Mauriat (1985, ορχηστρική εκτέλεση στο δίσκο «Transparence»).\nFinlanders (1985, στα φινλανδικά με τίτλο «Kuiskaus» στο δίσκο «Finlanders Esittaa»).\nJokke Seppala (1985, ως «Kuiskaus» σε single).\nThe Studio London Orchestra (1985, ορχηστρική εκτέλεση στο δίσκο «All Night Long»).\nGloria Gaynor (1986, στο δίσκο «The Power Of Gloria Gaynor»).\nFrancis Goya (1986, ορχηστρική εκτέλεση στο δίσκο «The Sound Of Francis Goya»).\nPieces Of A Dream (1986, ορχηστρική εκτέλεση στο δίσκο «Joyride»).\nSteve Nieve (1987, στο δίσκο «Playboy»).\nΘέμης Αδαμαντίδης (1987, ελληνική εκτέλεση με τίτλο «Ακόμα Σ’ Αγαπώ», σε στίχους της Ιφιγένειας Γιαννοπούλου, στον ομώνυμο δίσκο).\nThe Shadows (Οκτώβριος 1987, ορχηστρική εκτέλεση στο δίσκο «Simply Shadows»).\nMina (1987, στο δίσκο «Rane Supreme»).\nThe Gino Marinello Orchestra (1988, στο δίσκο «Nights In White Satin – Die Schonsten Instrumental – Songs Der Welt»).\nRichard Clayderman (1988, ορχηστρική εκτέλεση στο δίσκο «A Little Night Music – 12 Classic Love Songs»).\nJohn Verkroost (1988, ορχηστρική εκτέλεση στο άλμπουμ «More Than 30 Hammond Hits»).\nThriller U (1989, Reggae εκτέλεση σε single).\nRoger Williams (1990, ορχηστρική εκτέλεση στο άλμπουμ «Phantom Of The Opera And Other Hit Songs»).\nJames Last & Richard Clayderman (1991, στο άλμπουμ «Serenaden»).\nRupert Parker (1991, ορχηστρική εκτέλεση στο άλμπουμ «Glissando – Magic Dreams For Harp»).\nSarah Washington (1993, Hi-NRG χορευτική εκτέλεση σε single. Έφτασε στο Νο 45 της Μεγάλης Βρετανίας).\nKind Andy & Nickle Bee (1993, ως sample στο τραγούδι «Pain»).\nCatCat (1994, στα φινλανδικά με τίτλο «Kuiskaus» στο άλμπουμ «Bye Bye Baby»).\nStefan Nicolai (1995, ορχηστρική εκτέλεση στο άλμπουμ «Panflute Memories»).\nLe Valedon (1995, ορχηστρική εκτέλεση στο άλμπουμ «Sensuous Sax – The Touch»).\nWise Intelligent (1996, με τη συμμετοχή της Foxy Brown, κυκλοφόρησαν το τραγούδι «I’ll Never Kill Again», όπου χρησιμοποίησαν τη μελωδία του «Careless Whisper»).\nRoyal Philharmonic Orchestra (1998, στο άλμπουμ «The Royal Philharmonic Orchestra Plays The Music Of George Michael»).\nSimion Luca (1998, στο άλμπουμ «Hooked On Panflute»).\nMac feat. Silkk the Shocker & Fiend (1998, ως sample στο τραγούδι «Be All You Can Be»).\nTamia (Απρίλιος 1998, στο άλμπουμ «Tamia»).\nBlack Parade (1999, στο άλμπουμ «The Frontier Of No Return»).\nDave Koz (1999, στο άλμπουμ «The Dance», συμμετέχει ο Montell Jordan στα φωνητικά).\nPaloma San Basilio (1999, στα ισπανικά με τίτλο «No Tengo GaNas De Bailar» στο άλμπουμ «Perlas»).\nIvan Pedersen & North West Gospel Chamber Ensemble (1999, στο άλμπουμ «A Touch Of Gospel»).\nTeresa Teng (1999, στο άλμπουμ «Last Concert» από συναυλία που δόθηκε το 1985).\nBarenaked Ladies (2000, σε συναυλίες).\nBananarama (2000, σε single και αργότερα στο άλμπουμ «Exotica»).\nMr. Lil One (2000, κυκλοφόρησε το τραγούδι «My Favourite Things», στο οποίο χρησιμοποίησε τη μελωδία του «Careless Whisper»).\nATPC (2000, ως sample στο τραγούδι «Quello Che Puoi»).\nDelight (2001, στο άλμπουμ «The Fading Tale»).\nTischmusik (2001, ορχηστρική εκτέλεση στο άλμπουμ «Tischmusik Vol.5 – Candle Light»).\nSharon Cuneta (2001, στο άλμπουμ «Nothing I Want More»).\nEric Hansen (Μάρτιος 2002, ορχηστρική εκτέλεση στο άλμπουμ «Nuevo Flamenco Romancero»).\nSax Brothers (2002, σε single. Αργότερα κυκλοφόρησαν και διάφορες άλλες εκδοχές: 2006 Remix, South East Players Mix, South East Players Dub, DJ Peran Remix, Tom DJ Remix, DJ Mikem Remix, Push And Pull Remix κ.α.).\nOne (2002, ελληνική εκτέλεση με τίτλο «Ακόμα Σ’ Αγαπώ» στο άλμπουμ «Έχω Τόσα Να Σου Πω», με τους στίχους της Ιφιγένειας Γιαννοπούλου από την εκτέλεση του Θέμη Αδαμαντίδη).\nJamar (2002, στο American Idol, όπου συμμετείχε ως διαγωνιζόμενος).\nDavid & the High Spirit (Ιούνιος 2003, στο άλμπουμ «Eurotica»).\nDJ Irene (2003, στο άλμπουμ «Fearless»).\nHarlemm Lee (2003, στο άλμπουμ «Introducing Harlemm Lee»).\nSharam Jey (2003, σε single τέσσερις εκδοχές: Original Vocal Mix, Smitty & Davenport Mix, Milk & Sugar Club Mix και Sharam Jeys Funkadelic Dub, με τη συμμετοχή του James Douglas).\nPan Pipes (2003, στο άλμπουμ «Play More Great Love Songs»).\nKoopsta Knicca (2003, χρησιμοποίησε τη μελωδία του «Careless Whisper» στο τραγούδι «Cracked House»).\nPatrick Khoo (Αύγουστος 2004, περνώντας από ακρόαση στο Singapore Idol, το τραγούδησε ψιθυρίζοντας!).\n2Play (2004, σε single τρεις εκδοχές: Original Mix, Garage Remix, Special T Remix, με τη συμμετοχή των Thomas Jules και Jucxi D στα φωνητικά. Έφτασε στο Νο 29 της Μεγάλης Βρετανίας).\nFarhad Besharati (2004, στο άλμπουμ «Bird & Rain»).\nKenny G (2004, στο άλμπουμ «At Last… The Duets Album», συμμετέχουν οι Brian McKnight και Earl Klugh).\nDel (2004, στο άλμπουμ «Go All Night»).\nDan Darrah (2004, στο άλμπουμ «12 Seasons»).\nAmateur Transplants (2004, ως παρωδία με τίτλο «Careless Surgeon» στο άλμπουμ «Fitness To Practice»).\nAZ feat. Nas & Nature (2004, ως sample στο τραγούδι «Time»).\nWesley 2 Play feat. Thomas Jules & Jucxi (2004, σε single).\nSlinkee Minx (2004, κυκλοφόρησε τέσσερις εκδοχές: Radio Edit, Zander Edit, Zander Club Mix και RnM Project Extended Party Mix, οι οποίες περιλαμβάνονται στο single «Closer», που έφτασε στο Νο 39 της Αυστραλίας. Αργότερα, η radio edit εκδοχή συμπεριλήφθηκε στο άλμπουμ «Electric Dreams», που κυκλοφόρησε τον Ιούλιο του 2007).\nDavid D’ Or (Ιανουάριος 2005, house εκτέλεση σε single).\nShayne Ward (2005, στο βρετανικό X Factor όπου συμμετείχε ως διαγωνιζόμενος).\nJazz Urbaine (Ιούνιος 2006, ορχηστρική εκτέλεση στο άλμπουμ «Sax At Midnight»).\nJulio Iglesias (Σεπτέμβριος 2006, στο άλμπουμ «Romantic Classics»).\nJordan Knight (2006, στο άλμπουμ «Love Songs»).\nSkip Martin (2006, στο άλμπουμ «Miles High»)\nCraig Sharpe (2006, στο Canadian Idol όπου συμμετείχε ως διαγωνιζόμενος).\nThe Kleptones (2006, ως sample στο τραγούδι «19:00 – Careless Or Dead»).\nHit Crew (2006).\nHyde (2006, σε συναυλίες).\nMy Morning Jacket (2006, σε συναυλίες).\nDJ Technoboy (2007, κυκλοφόρησε το τραγούδι «Vita», όπου χρησιμοποίησε τη μελωδία του «Careless Whisper»).\nPaul Dempsey & Kate Miller Heidke (Φεβρουάριος 2007, στο αυστραλέζικο τηλεοπτικό show Rockwiz).\nKatelyn Tarver (Μάρτιος 2007, στο EP «Chasing Echoes» και στην ειδική έκδοση του άλμπουμ «Wonderful Crazy»).\nWilly Mason (Ιούλιος 2007, στη συλλογή «The Saturday Sessions: The Dermot O’ Leary Show»).\nGossip (Οκτώβριος 2007, στη συλλογή «Radio 1 Established 1967», με αφορμή την επέτειο των 40 ετών του BBC Radio 1. Το Δεκέμβριο του 2007 οι Gossip κυκλοφόρησαν και μία ζωντανή ηχογράφηση, η οποία περιλαμβάνεται στο άλμπουμ «Live In Liverpool»).\nAhmet Koc (Δεκέμβριος 2007, ορχηστρική εκτέλεση στο άλμπουμ «Sozun Bittigi Yer»).\nRoxy Pain (2007, σε single).\nTereza Kerndlova (2007, στο άλμπουμ «Have Some Fun»).\nPaul Kim (2007, στο American Idol όπου συμμετείχε ως διαγωνιζόμενος).\nIncubus (2007, σε συναυλίες).\n3OH!3, Alex Gaskarth & Juliet Simms (2008).\nLost Fingers (2008, στο άλμπουμ «Lost In The 80s»).\nBarry Manilow (Νοέμβριος 2008, στο άλμπουμ «The Greatest Songs Of The Eighties»).\nEdward J. Valentine (2008, σε single. Έφτασε στο Νο 47 της Ιρλανδίας).\nPopvert (2008, στο άλμπουμ «Infidelity Park»).\nCidia e Dan (2008, στο άλμπουμ «Duetos Romanticos 2»).\nMegapuss (2008, χρησιμοποίησαν sample από το «Careless Whisper» για το τραγούδι «Adam & Steve»).\nTen Masked Men (2008, στο άλμπουμ «Attack Of The Ten Masked Men»).\nElzhi (2008, ως sample στο τραγούδι «Keep On»).\nSeether (Φεβρουάριος 2009, ενδιαφέρουσα εναλλακτική ροκ εκτέλεση σε single, το οποίο έφτασε στο Νο 63 των Η.Π.Α. Λέγεται ότι αυτή η διασκευή ξεκίνησε ως αστείο. Συγκεκριμένα, η δισκογραφική εταιρία Wind-Up Records ζήτησε από τους Seether να γράψουν ένα τραγούδι για την ημέρα του Αγίου Βαλεντίνου και το συγκρότημα, εν είδει αστείου, αποφάσισε να μετατρέψει το «Careless Whisper» σε Hard Rock. Τελικά η διασκευή αποδείχθηκε πολύ καλή και πήρε δημοσιότητα. Το περιοδικό Billboard έγραψε στην κριτική του ότι «το τραγούδι είναι ως επί το πλείστον πιστό στο αυθεντικό, με τις κιθάρες να αντικαθιστούν το σαξόφωνο στην εισαγωγή, πριν μπουν σε μία grunge δυναμική όπου οι Staind συναντούν τους Nickelback. Οι νεώτεροι οπαδοί του ροκ, που δεν ξέρουν ποιος είναι ο George Michael και ο Boy George, θα το λατρέψουν». Οι Seether συμπεριέλαβαν δύο εκτελέσεις του τραγουδιού στην επανέκδοση του άλμπουμ «Finding Beauty In Negative Spaces»).\nMark Masri (Μάρτιος 2009, στο άλμπουμ «See My Face»).\nTomas Nicholas (Μάρτιος 2009, στο άλμπουμ «The Beat Goes On»).\nSam Levine (Ιούνιος 2009, ορχηστρική εκτέλεση στο άλμπουμ «Sax In The City»).\nEric Deniet (2009, στο άλμπουμ «Pop»).\nDanyl Johnson (2009, στο βρετανικό X Factor).\nDrew Stevyns (2009, στο America’s Got Talent).\nHell Rell (2009, ως sample στο τραγούδι «Never Gunna Dance»).\nFrisky & Mannish (2009, σε παραστάσεις τους).\nVitamin String Quartet (2009, ορχηστρική εκτέλεση στο άλμπουμ «Strung Out Volume 11: VSQ Tribute To Modern Rock Hits»).\nRainer Theobald (Ιανουάριος 2010, ορχηστρική εκτέλεση στο άλμπουμ «Half A Minute»).\nEmpress Latoyah (Μάιος 2010, Reggae εκτέλεση στο άλμπουμ «80s Go Reggae»).\nB-West (2010, στο άλμπουμ «Let’s Hear It For The 80s – Vol. 5»).\nJohn Raymond Pollard (2010, στο άλμπουμ «Disk Covered 80s»).\nThe Kings Of Reggaeton (Αύγουστος 2011, στο άλμπουμ «The 80’s In Reggae»).\nRichard Cheese & Lounge Against The Machine (Αύγουστος 2011, στο άλμπουμ «A Lounge Supreme»).\nUnwoman (Αύγουστος 2011, στο άλμπουμ «Uncovered»).\nBen Folds & Rufus Wainwright (Οκτώβριος 2011, ζωντανή ηχογράφηση στο άλμπουμ «The Best Imitation Of Myself: A Retrospective» από συναυλία που δόθηκε το 2005).\nBlue Champagne (2011, ορχηστρική εκτέλεση στο άλμπουμ «May Collection»).\nVincenzo Thoma (2011, ιταλική εκτέλεση με τίτλο «Io Non Ballerò», στο άλμπουμ «Romantico»).\nSupervillains (2011, στο άλμπουμ «Postcards From Paradise»).\nAkeldama (2011, στο άλμπουμ «Djent Goes Pop»).\nJasper Loco feat. Lyna (2011, ως sample στο τραγούδι «Smoke Break»).\nSkratch Bastid feat. OutKast, George Michael & UGK (2011, ως sample στο τραγούδι «International Whisperer's Anthem»).\nPanic! At The Disco (2011, χωρίς φωνητικά, σε συναυλίες).\nThe Love Band (Μάιος 2012, στο άλμπουμ «Romantic Nights»).\nKiara Rocks (Οκτώβριος 2012, στο άλμπουμ «Todos Os Meus Passos»).\nJazzy Bazz (2012, ως sample στο τραγούδι «Ce Putain De Jazz»).\nMarco Pigolotti (Απρίλιος 2013, ορχηστρική εκτέλεση στο άλμπουμ «Acoustic 80’s Fingerstyle»).\nGarrett Stevens (Σεπτέμβριος 2013, στο άλμπουμ «Super Hits – British Pop»).\nAnthony Callea (Ιανουάριος 2014, ζωντανή ηχογράφηση στο άλμπουμ «Ladies And Gentleman – The Songs Of George Michael»).\nJammy Jams (Φεβρουάριος 2014, ορχηστρική εκτέλεση στο άλμπουμ «Eighties Babies – Awesome ‘80s Go Lullaby»).\nScott Bradlee & Postmodern Jukebox, Robyn Adele Anderson & Dave Koz (Μάιος 2014, στο άλμπουμ «Clubbin’ With Grandpa»).\nJack And The Ripper Girl (Ιούλιος 2014, με τίτλο «Carless Wisper» στο άλμπουμ «Cover Band Of The Day – 30 Hits»).\nGet Well Soon (Νοέμβριος 2014, στο άλμπουμ «Greatest Hits»).\nFuture & Nicki Minaj (2014, ως sample στο τραγούδι «Rock Star»).\nJason Chen (Ιανουάριος 2015, σε single).\nTalisha Karrer (Αύγουστος 2015, στο άλμπουμ «Acoustic Chill Songs»).\n8 Bit Arcade (Ιούνιος 2016, ορχηστρική εκτέλεση στο άλμπουμ «The 8Bit 80s»).\nIncanto Quartet (Μάιος 2017, σε single).\nShannon & Keast (Σεπτέμβριος 2017, στο άλμπουμ «Acoustic Love Playlist – Classic And Contemporary Love Songs Reimagined Acoustically»).\nMatt Linnen (Νοέμβριος 2017, σε single).\nYung Gravy (2017, ως sample στο τραγούδι «Flex Season»).\nKamasi Washington & El Debarge (2017, στα BET Awards ως φόρο τιμής στον George Michael).\nCorneille (Μάιος 2018, στο άλμπουμ «Love & Soul»).\nThe Columbia Ballroom Orchestra (στο άλμπουμ «Let’s Dance Vol. 4»).\nΈρως (σε ζωντανές εμφανίσεις).\nWedding Singers (σε ζωντανές εμφανίσεις).\nΟ σαξοφωνίστας Sergio Flores, γνωστός και ως Sexy Sax Man, παίζει τη διάσημη μελωδία του τραγουδιού εισβάλλοντας σε διάφορους χώρους, όπως malls, πολυκαταστήματα, πανεπιστήμια κ.λπ. Βέβαια πολλές απ’ αυτές τις εμφανίσεις του διακόπτονται από τους φρουρούς ασφαλείας που τον απομακρύνουν από το χώρο.\nΤο 1993 κάθε υποψήφιος που περνούσε από ακρόαση για να γίνει μέλος των Boyzone έπρεπε να τραγουδήσει το «Careless Whisper».\nΤο «Careless Whisper» ακούγεται στις ταινίες «Τρελές Νύχτες Στο Ρόξμπερι» (A Night At The Roxbury, 1998, στην εκτέλεση της Tamia) και «Deadpool» (2016) και χρησιμοποιήθηκε ως το θέμα της τηλεοπτικής σειράς «The Broker’s Man» (1997). Επίσης ακούστηκε στις σειρές «Ο Ιππότης Της Ασφάλτου» (Knight Rider, 1985), «Eek The Cat» (1993, όπου ο Bill Clinton παίζει ένα μέρος του τραγουδιού στο σαξόφωνο), «Everybody Hates Chris» (2008, όπου ένα αγόρι κρατάει ένα φορητό στερεοφωνικό που παίζει το «Careless Whisper» για να δείξει την αγάπη του στη μικρή αδερφή του Chris, Tonya, σε μια σκηνή που μοιάζει με μία αντίστοιχη της ταινίας «Πες Το Όπως Θες» του 1989), «The Inbetweeners» (2008), «Misfits» (2010, στη σκηνή που ο Nathan, υπό την επήρεια μαγείας, προσπαθεί να αποπλανήσει τον Simon), «Noel Fielding’s Luxury Comedy» (2012) και «Legends Of Tomorrow» (2018, σε karaoke εκτέλεση που τραγουδούν οι χαρακτήρες Wally West και Rip Hunter).\nΣτο Ιράν, το εισαγωγικό τραγούδι της σειράς κινουμένων σχεδίων «Άννα Των Αγρών» (1985) αντικαταστάθηκε με την οργανική εκτέλεση του «Careless Whisper» και έγινε γνωστό ως «Το Τραγούδι Της Άννας» (!).\nΥπάρχουν επίσης και έμμεσες αναφορές στο τραγούδι:\nΗ καναδέζικη τηλεοπτική σειρά «Degrassi: The Next Generation» έχει ένα επεισόδιο με τίτλο «Careless Whisper» (προβλήθηκε το 2003), όπου ένας χαρακτήρας αρχίζει να αναρωτιέται για την ετεροφυλοφιλία του.\nΣ’ ένα επεισόδιο της αμερικανικής σειράς Jesse, η Jesse Warner (την οποία υποδύεται η Christina Applegate) σχολιάζει τον τρόπο που χορεύει ο Diego Vasquez (Bruno Campos) λέγοντας: «I guess guilty feet really ain’t got no rhythm», φράση που είναι στίχος από το «Careless Whisper».\nΣ’ ένα επεισόδιο της σειράς «Τα Φιλαράκια» (Friends, 2000), η πρώην σύντροφος του Chandler, Janice, αυτοπροσκαλέστηκε στο γάμο του Chandler και της Monica χωρίς να γνωρίζει ότι είναι ανεπιθύμητη. Στη συνέχεια, η Janice ρώτησε το ζευγάρι ποιο τραγούδι θα θέλανε να τραγουδήσει η ίδια στο γάμο τους, το «Lady In Red» ή το «Careless Whisper».\nΤο τραγούδι ακούστηκε επίσης στα καλλιστεία για τη Μις Υφήλιο του 2000 και στην παράσταση του Δημήτρη Δημόπουλου «The Look» (2010), ενώ το 2006 η ηθοποιός Tatum O’Neal και ο χορευτής Nick Kosovich χόρεψαν το «Careless Whisper» σε ρυθμό ρούμπα στο αμερικανικό τηλεοπτικό show Dancing With The Stars (season 2).\nΤο 2009 το τραγούδι απέκτησε νέα δημοσιότητα στις Φιλιππίνες, όταν ξέσπασε σκάνδαλο καθώς εμφανίστηκαν στο διαδίκτυο σκηνές με την ηθοποιό Katrina Halili και τον Dr Hayden Kho να χορεύουν ημίγυμνοι και να τραγουδάνε το «Careless Whisper».\nΤον Οκτώβριο του 2010 οι Αυστραλοί κωμικοί Hamish & Andy διαγωνίστηκαν μεταξύ τους για το ποιος μπορεί να τραγουδήσει πιο χαμηλόφωνα το «Careless Whisper», χρησιμοποιώντας κι ένα ντεσιμπελόμετρο για να μετρήσουν την ένταση. Νικητής αναδείχθηκε ο Hamish.\nΤο τραγούδι χρησιμοποιήθηκε επίσης σε βίντεο της Jenna Marbles (2013) και περιλαμβάνεται στα video games Karaoke Revolution Volume 3 και Singstar.\nΤο «Careless Whisper» θεωρείται ένα από τα καλύτερα ερωτικά τραγούδια όλων των εποχών. Ο Μάνος Πυροβολάκης είπε ότι είναι ένα από τα αγαπημένα του τραγούδια. Στην ελληνική μουσική εκπομπή Chart Show, το «Careless Whisper» κατατάχθηκε στο Νο 4 των καλύτερων Pop τραγουδιών της δεκαετίας του 1980.\nΤο 2006, το «Careless Whisper» ψηφίστηκε στο Νο 6 των αγαπημένων τραγουδιών χωρισμού των Βρετανών. Εντούτοις, φαίνεται πως το νόημά του χάνεται στους περισσότερους ακροατές δεδομένου ότι το τραγούδι αποτελεί μία από τις σταθερές επιλογές των χοροεσπερίδων και των γάμων, ένα εμφανώς ειρωνικό στοιχείο αφού έτσι ερωτοχτυπημένα ζευγάρια φιλιούνται σε ένα τραγούδι που μιλάει για την απιστία!\nNow that you're gone (x3)\nΣυνέντευξη: Άρης Δαβαράκης. Οι ιστορίες πίσω από τα τραγούδια.\nΗ ιστορία του Dreadlock Holiday των 10cc\nΣυνέντευξη: Γιώργος Ανδρέου. Οι ιστορίες πίσω από τα τραγούδια.\nΗ ιστορία του ''Blame It On The Boogie'' των Jacksons\nΓεννημένος στην Αμερική, σκοτωμένος στο Βιετνάμ - Born In The U.S.A.\nΗ ιστορία του ''Da Ya Think I'm Sexy?'' του Rod Stewart\nΜουσικά Είδη:AmericanDanceDiscoDubFlamencoGospelHard RockJazzLoungeNoisePopReggaeRockελληνική μουσικήΜουσικά Όργανα:κιθάραΜουσική Εκπαίδευση:συγχορδίεςΕταιρίες:MartinΚαλλιτέχνες:George MichaelΜάνος ΠυροβολάκηςAdeleBillboardBoyzoneBrian McKnightForeignerMonicaNasNickelbackNicki MinajSeetherStaindUGKΜουσική Γενικά:συνέντευξη\nOne Hit Wonders (OHW's)\nΗ Ιστορία και Εξέλιξη των Μπλουζ p.3 (Gospel, Minstrelsy & Vaudeville)\nΕνίσχυση κλαρίνου, Μέρος Ζ'


IT SECURITY PRO: Περιοδικό για το Business IT και την ασφάλεια πληροφοριών! Προστασία Εταιρικών Πληροφοριών: Ανάγκη για αλλαγή φιλοσοφίας ή για αποτελεσματική υλοποίηση; | IT SECURITY PRO: Περιοδικό για το Business IT και την ασφάλεια πληροφοριών!\nΕπιστροφή στις βασικές Αρχές της Ασφάλειας Πληροφοριών και αποτελεσματική υλοποίηση αυτών ή ξαφνικά συνειδητοποιήσαμε τι είναι η ασφάλεια πληροφοριών;\nΤο ερώτημα αυτό πραγματεύεται το συγκεκριμένο άρθρο και ταυτόχρονα παραθέτει και έναν οδηγό για την προστασία των κρίσιμων εταιρικών πληροφοριών.\nΣυχνά ακούμε και διαβάζουμε άρθρα και παρουσιάσεις τα οποία μας παροτρύνουν να ενστερνιστούμε τη «νέα» φιλοσοφία της προστασίας των εταιρικών πληροφοριών, στο επίκεντρο της οποίας βρίσκεται η προστασία της πληροφορίας. Πρακτικά, αυτό σημαίνει ότι οι αποφάσεις, τα συστήματα διαχείρισης, καθώς και οι λύσεις, υλοποιούνται δίνοντας έμφαση στην προστασία των εταιρικών πληροφοριών και δεν βασίζονται στη λογική της προστασίας της τεχνολογικής υποδομής, στην οποία η πληροφορία αποθηκεύεται, διακινείται και επεξεργάζεται.\nΗ παραπάνω παραδοχή δεν είναι κάτι καινοτόμο ούτε επαναστατικό, είναι η βασική αρχή της ασφάλειας πληροφοριών, η οποία αφορά στην προστασία των πληροφοριών ενός Οργανισμού, ανεξαρτήτως τεχνολογικού περιβάλλοντος.\nΗ έννοια της ασφάλειας πληροφοριών στο νέο Επιχειρηματικό Περιβάλλον\nΗ βασική έννοια γύρω από την οποία έχει δομηθεί ο κλάδος της Ασφάλειας Πληροφοριών, είναι η θεώρηση της Πληροφορίας ως πολύτιμο περιουσιακό στοιχείο του κάθε Οργανισμού. Κύριο αντικείμενο της Ασφάλειας Πληροφοριών είναι η προστασία της Εμπιστευτικότητας, Ακεραιότητας & Διαθεσιμότητας της Πληροφορίας. Για την αποτελεσματική υλοποίηση των προηγούμενων είναι απαραίτητη η κάθε προσέγγιση και μεθοδολογία που αφορά στην Ασφάλεια Πληροφοριών να έχει στο επίκεντρό της την Πληροφορία και όχι την τεχνολογική υποδομή στην οποία η πληροφορία αποθηκεύεται, διακινείται και επεξεργάζεται.\nΣύμφωνα με τα παραπάνω, η προστασία της πληροφορίας είναι ο θεμέλιος λίθος της Ασφάλειας Πληροφοριών και πρωταρχικός της στόχος είναι η διασφάλιση της αξιοπιστίας των εταιρικών πληροφοριών. Ο παραπάνω ρόλος της Ασφάλειας Πληροφοριών ενισχύεται εάν παρατηρήσουμε το νέο τεχνολογικό και επιχειρηματικό περιβάλλον. Τα νέα επιχειρηματικά και τεχνολογικά μοντέλα χαρακτηρίζονται από τα ακόλουθα:\nΨηφιακή οικονομία, η οποία στηρίζεται στη διαχείριση της πληροφορίας\nΔυναμικό και ανοιχτό περιβάλλον, διασύνδεση Οργανισμών που μοιράζονται πληροφορίες και πόρους\nΝέες Νομικές και Θεσμικές απαιτήσεις\nΑνάγκη για πρακτική προσέγγιση, που εξασφαλίζει ασφάλεια και εμπιστοσύνη μεταξύ των συνεργαζόμενων Οργανισμών (virtual organizations)\nΕύκολη πρόσβαση στη γνώση\nΠρότυπα: κοινά πρωτόκολλα επικοινωνίας, αυξημένη πιθανότητα διείσδυσης\nΝέες αρχιτεκτονικές και δομές, που παρέχουν περισσότερα σημεία παρείσδυσης από κακόβουλους χρήστες\nΣύγκληση τεχνολογιών επικοινωνιών, πληροφορικής, περιεχομένου.\nΜέσα στη νέα πραγματικότητα ξεχωρίζουμε τη ‘δύναμη’ του τελικού χρήστη, μιας και η πλειοψηφία των πνευματικών πόρων της εταιρείας βρίσκεται όπου βρίσκεται και αυτός (product plans, marketing strategies, business processes, technology innovations). Όλα αυτά υπάρχει ανάγκη να επεξεργάζονται και να επικοινωνούνται on line ή off line. Να μοιράζονται με συνεργάτες και τρίτους προς την εταιρεία.\nΓίνεται αντιληπτό ότι πλέον δεν υφίσταται η παραδοσιακή τεχνολογική περίμετρος, η οποία οριοθετεί το δίκτυο ενός Οργανισμού και ελέγχει τη διακίνηση των πληροφοριών. Πλέον, η περίμετρος ενός Οργανισμού βρίσκεται εκεί που βρίσκεται ο κάθε εργαζόμενος ή συνεργάτης με πρόσβαση στις πληροφορίες του Οργανισμού.\nΣτρατηγική προστασίας κρίσιμων πληροφοριών\nΈχοντας κατανοήσει την κρισιμότητα των πληροφοριών στο σημερινό επιχειρηματικό περιβάλλον, αλλά και την πολυπλοκότητα του επιχειρηματικού περιβάλλοντος, χρειάζεται να υιοθετήσουμε μια Στρατηγική για την προστασία των κρίσιμων πληροφοριών. Η συγκεκριμένη Στρατηγική αφουγκράζεται τις σημερινές ανάγκες για έλεγχο των εταιρικών πληροφοριών κατά τη διακίνησή τους, την αποθήκευσή τους και κατά τη χρήση τους και βοηθά στη διαμόρφωση κανόνων αλλά και στην επιλογή κατάλληλων τεχνικών δικλείδων ασφαλείας που καλύπτουν και την εκτός της περιμέτρου χρήση των εταιρικών πληροφοριών.\nΣτις επόμενες παραγράφους προσδιορίζεται ένας πρακτικός οδηγός, ο οποίος θα βοηθήσει στη χάραξη και υλοποίηση της στρατηγικής που αφορά στον προσδιορισμό και την προστασία των κρίσιμων εταιρικών πληροφοριών.\nΒήμα 1: Αξιολόγηση Κινδύνων\nΤο πρώτο βήμα αφορά στη διενέργεια Αξιολόγησης Κινδύνων, προσαρμοσμένη στην απώλεια των κρίσιμων πληροφοριών.\nΗ συγκεκριμένη διεργασία χρειάζεται να περιέχει τα ακόλουθα:\nΟριοθέτηση κρίσιμων πληροφοριών\nΠροσδιορισμός των υφιστάμενων μέτρων προστασίας\nΕταιρικές διεργασίες (business processes) που θέτουν σε κίνδυνο κρίσιμες πληροφορίες\nΠροσδιορισμός κινδύνου & επιπέδου αποδοχής κινδύνου\nΠροσδιορισμός μέτρων προστασίας.\nΤα προσδοκώμενα αποτελέσματα από τη διενέργεια της προσαρμοσμένης αξιολόγησης κινδύνων είναι:\nΠροσδιορισμός των κρίσιμων πληροφοριών\nΕσωτερική ροή πληροφοριών\nΡοή πληροφοριών από το εσωτερικό δίκτυο προς τρίτα μέρη και συνεργάτες\nΚίνδυνοι & μέτρα προστασίας κρίσιμων πληροφοριών\nΤο αποτέλεσμα της παραπάνω διεργασίας οδηγεί στη χάραξη στρατηγικής και θέτει απαιτήσεις & προτεραιότητες που αφορούν στην προστασία των εταιρικών πληροφοριών.\nΒήμα 2: Προσδιορισμός & Ταξινόμηση Πληροφοριών\nΟ χαρακτηρισμός των πληροφοριών με κριτήριο την κρισιμότητα τους, είναι το επόμενο σημαντικό βήμα. Οι κρίσιμες πληροφορίες προσδιορίζονται και ταξινομούνται με βάση την κρισιμότητά τους για την εταιρεία, σε συνδυασμό με το χαρακτηρισμό του επιπέδου εμπιστευτικότητας (π.χ. αδιαβάθμητη, εμπιστευτική, άκρως εμπιστευτική).\nΣχήμα ταξινόμησης & διαχείρισης. Τεκμηρίωση της μεθοδολογίας η οποία θα χρησιμοποιείται, από ποιους θα διενεργείται και κάθε πότε.\nΙδιοκτησία πληροφοριών. Πολύ σημαντικό μέρος της διεργασίας είναι το σχήμα ιδιοκτησίας των πληροφοριών. Ποιοι δηλαδή είναι οι επιχειρησιακοί ρόλοι, οι οποίοι θα χαρακτηρίζουν και θα ταξινομούν τις πληροφορίες.\nΑπαιτήσεις ασφάλειας ανά κατηγορία. Για κάθε κατηγορία πληροφορίας προσδιορίζεται το επίπεδο ασφάλειας το οποίο πρέπει να τη διέπει. Προσδιορίζονται οι βασικές απαιτήσεις εμπιστευτικότητας, ακεραιότητας και διαθεσιμότητας που αντιστοιχούν στην αξία της πληροφορίας για την εταιρεία.\nΑπαιτήσεις ανταλλαγής πληροφοριών μεταξύ εταιρειών. Δικλείδες ασφαλείας που θα χρησιμοποιούνται κατά τη διακίνηση των πληροφοριών εκτός των ορίων της εταιρείας.\nΝομικές & Θεσμικές απαιτήσεις. Συγκεκριμένες απαιτήσεις που προκύπτουν από το υφιστάμενο Νομικό & Θεσμικό πλαίσιο.\nΕπαναπροσδιορισμός. Προσδιορισμός του χρονικού διαστήματος κατά το οποίο θα διενεργείται η διαδικασία του Προσδιορισμού & Ταξινόμησης των Εταιρικών Πληροφοριών.\nΗ ύπαρξη συγκεκριμένου σχήματος ταξινόμησης πληροφοριών είναι σημαντική. Χωρίς το σχήμα αυτό υπάρχει ο κίνδυνος της προστασίας όλων των τύπων πληροφοριών με τον ίδιο τρόπο. Έτσι αυξάνεται η πιθανότητα υλοποίησης χαμηλού επιπέδου ασφάλειας για κρίσιμες πληροφορίες, καθώς και η υλοποίηση υπέρμετρα υψηλού επιπέδου ασφάλειας για πληροφορίες οι οποίες δεν είναι κρίσιμες για την εταιρεία.\nΒήμα 3: Ανάπτυξη κανόνων & διαδικασιών\nΤο συγκεκριμένο βήμα περιλαμβάνει την ανάπτυξη πολιτικής και διαδικασιών με κατεύθυνση την προστασία των κρίσιμων πληροφοριών, κάτι πέρα από τις γενικές κατευθύνσεις οι οποίες υπάρχον στη βασική πολιτική ασφάλειας της εταιρείας.\nΣε εταιρείες που διαθέτουν Σύστημα Διαχείρισης Ασφάλειας Πληροφοριών, αυτό που χρειάζεται είναι να συμπληρωθούν οι υφιστάμενες διαδικασίες και οδηγίες με απαιτήσεις που αφορούν στην προστασία των κρίσιμων πληροφοριών.\nΤα παρακάτω αποτελούν τις απαραίτητες προσθήκες που αφορούν στη Διαχείριση των Κρίσιμων Πληροφοριών:\nΑνάπτυξη πολιτικής ταξινόμησης πληροφοριών\nΠροσδιορισμός μέτρων προστασίας ανά κατηγορία ταξινόμησης, τα οποία θα περιλαμβάνουν τεχνικές και διαχειριστικές δικλείδες ασφαλείας.\nΕυθύνες της διοίκησης και των εργαζομένων, που αφορούν στη διαχείριση των κρίσιμων πληροφοριών\nΔιαχείριση πληροφοριών ανά κατηγορία ταξινόμησης\nΤεκμηρίωση της διαδικασίας ταξινόμησης πληροφοριών και προσδιορισμός του χρονικού διαστήματος επανάληψης αυτής\nΒήμα 4: Εγκατάσταση λύσεων επιβολής & ελέγχου τήρησης κανόνων\nΟι παραπάνω κανόνες έχουν αξία εφόσον μετουσιωθούν σε πράξη. Για να γίνει αυτό, εκτός από την επιβολή διαδικασιών χρειάζεται και η επιβολή τεχνικών δικλείδων ασφαλείας, ικανών να ικανοποιήσουν τις απαιτήσεις προστασίας των κρίσιμων πληροφοριών, έτσι όπως αυτές προσδιορίστηκαν στο προηγούμενο βήμα.\nΟι λύσεις που θα κληθούν να επιβάλουν τους κανόνες πρέπει να έχουν τα ακόλουθα χαρακτηριστικά:\nΗ λειτουργία τους, να είναι διαφανής προς τους χρήστες\nΝα μπορούν να αυτοματοποιήσουν την επιβολή των κανόνων προστασίας\nΝα έχουν τη δυνατότητα παρακολούθησης του τρόπου διαχείρισης των πληροφοριών, οι οποίες έχουν χαρακτηρισθεί ως κρίσιμες.\nΝα υπάρχει η δυνατότητα προσδιορισμού & προστασίας κρίσιμων πληροφοριών σε επίπεδο δικτύου, σε μέσα ηλεκτρονικής αποθήκευσης, στο σταθμό εργασίας του τελικού χρήστη.\nΤα παραπάνω χαρακτηριστικά δεν είναι δυνατό να βρεθούν σε μία και μόνο «μαγική» λύση. Χρειάζεται συνδυασμός λύσεων, όπως λύσεις κρυπτογράφησης, διαχείρισης πρόσβασης σε εμπιστευτικές πληροφορίες, ελέγχου διακίνησης κρίσιμων εταιρικών πληροφοριών, ελέγχου διαρροής κρίσιμων πληροφοριών.\nΒήμα 5: Ενημέρωση και εκπαίδευση προσωπικού\nΗ τεχνολογία δεν είναι 100% αποτελεσματική και για το λόγο αυτό χρειάζεται η βοήθεια του ανθρώπινου παράγοντα προκειμένου να μεγιστοποιήσουμε την προστασία των κρίσιμων εταιρικών πληροφοριών. Αυτό απαιτεί εγρήγορση και στοχευμένη εκπαίδευση των χρηστών, αναφορικά με την προστασία των κρίσιμων εταιρικών πληροφοριών.\nΟι βασικοί άξονες ενός τέτοιου προγράμματος ενημέρωσης είναι οι εξής:\nΕνημέρωση για τις εταιρικές διαδικασίες & ρόλους σε θέματα προστασίας των κρίσιμων πληροφοριών\nΕκπαίδευση σε διαδικασίες, δικλείδες ασφαλείας, διαδικασία ταξινόμησης πληροφοριών, έλεγχο τήρησης διαδικασιών, εργαλεία παρακολούθησης, Νομικό / Θεσμικό πλαίσιο.\nΑπώτερος στόχος είναι η διαμόρφωση εταιρικής κουλτούρας προστασίας κρίσιμων πληροφοριών και η μετατροπή του ανθρώπινου παράγοντα στην πιο αποτελεσματική δικλείδα ασφαλείας πληροφοριών.\nΒήμα 6: Ενσωμάτωση κανόνων & διαδικασιών στην καθημερινή λειτουργία\nΗ επιτυχία όλων των παραπάνω εξαρτάται από την αποτελεσματική εφαρμογή τους στην καθημερινή λειτουργία της εκάστοτε εταιρείας.\nΣε πολλές περιπτώσεις δεν χρειάζεται να δημιουργήσουμε νέες διαδικασίες για την προστασία των κρίσιμων πληροφοριών – χρειάζεται να ενσωματώσουμε τις απαιτήσεις προστασίας των κρίσιμων πληροφοριών στις υφιστάμενες εταιρικές διαδικασίες. Και φυσικά, να υπάρχουν σημεία ελέγχου τήρησης αυτών.\nΗ προστασία των κρίσιμων εταιρικών πληροφοριών χρειάζεται να είναι συστατικό κάθε εταιρικής διεργασίας (ανεξάρτητα εάν αυτή αφορά στην ασφάλεια πληροφοριών ή όχι).\nΕίναι εξίσου σημαντικό να προσδιοριστούν οι εταιρικές διεργασίες υψηλής επικινδυνότητας και ταυτόχρονα να γίνει χρήση λογισμικού που καθιστά αδύνατη τη διακίνηση κρίσιμων πληροφοριών εκτός του Οργανισμού.\nΒήμα 7: Συνεχής έλεγχος & επιθεώρηση\nΤελευταίο σημαντικό βήμα αποτελεί ο συνεχής έλεγχος επάρκειας και η επιθεώρηση τήρησης των όσων αφορούν στην προστασία των κρίσιμων εταιρικών πληροφοριών.\nΗ αποτελεσματικότητα ενός προγράμματος ελέγχου είναι μεγαλύτερη όταν έχει συγκεκριμένη κατεύθυνση. Το ίδιο ισχύει και στην περίπτωση του ελέγχου τήρησης των μέτρων προστασίας που αφορούν στις κρίσιμες εταιρικές πληροφορίες.\nΓια το λόγο αυτό, προτείνεται η διενέργεια συγκεκριμένων επιθεωρήσεων τήρησης των μέτρων προστασίας που αφορούν στις κρίσιμες εταιρικές πληροφορίες. Η επιθεώρηση γίνεται περισσότερο αποτελεσματική όταν υπάρχει τεκμηριωμένη και με προκαθορισμένα σημεία ελέγχου.\nΤο ποσοστό του εκάστοτε νέου οικοσυστήματος που πραγματικά επηρεάζει τις απειλές που αφορούν στην ασφάλεια πληροφοριών, είναι μικρότερο από αυτό που φαίνεται από μια γρήγορη θεώρηση της πραγματικότητας – ή αν θέλετε, μικρότερο από αυτό που προσπαθούν να επιβάλουν οι τεχνολογικές τάσεις του χώρου της Ασφάλειας Πληροφοριών. Τεχνολογικές τάσεις οι οποίες χρησιμοποιούν πλέον ως σημαία τους τον όρο Καινοτομία (innovation), αλλά και την προβολή της νέας (αλλά στην πραγματικότητα πολύ παλιάς) θεώρησης της ασφάλειας πληροφοριών, που αφορά στην αντίληψη ότι το Κέντρο Προστασίας είναι η πληροφορία (Ιnformation Centric Security).\nΦυσικά, αυτό δεν είναι κάτι καινοτόμο ούτε επαναστατικό. Είναι η βασική αρχή της ασφάλειας πληροφοριών, η οποία αφορά στην προστασία των πληροφοριών ενός Οργανισμού, ανεξαρτήτως τεχνολογικού περιβάλλοντος. Επιστροφή στις βασικές Αρχές της Ασφάλειας Πληροφοριών λοιπόν – ή ξαφνικά συνειδητοποιήσαμε τι είναι η ασφάλεια πληροφοριών; Προσωπικά πιστεύω ότι ισχύουν και τα δύο.\nΣτο σύγχρονο επιχειρηματικό περιβάλλον, η ασφάλεια πληροφοριών πρέπει να διασφαλίζει την Αξιοπιστία των εταιρικών Πληροφοριών, που βρίσκονται πάντα στο επίκεντρο των εκάστοτε αποφάσεων που αφορούν στην ελαχιστοποίηση των κινδύνων.\nΓια να γίνει αυτό, είναι αναγκαία η επιστροφή στις βασικές Αρχές της Ασφάλειας Πληροφοριών και η προσπάθεια για αποτελεσματική υλοποίηση των θεμελιωδών αυτών αρχών. Η Ασφάλεια πληροφοριών είναι αποτελεσματική μόνο όταν λειτουργεί με γνώμονα τις ανάγκες προστασίας των πληροφοριών.


BayLeaf Indian Restaurant & Banquet, Linthicum Heights - Κριτικές εστιατορίων - TripAdvisor\nLinthicum Heights: Όλα τα εστιατόρια BayLeaf Indian Restaurant & Banquet: Εστιατόρια στην περιοχή\nLinthicum Heights: Όλες οι δραστηριότητες Δραστηριότητες κοντά σε: BayLeaf Indian Restaurant & Banquet\nΗνωμένες Πολιτείες Μέριλαντ Linthicum Heights Εστιατόρια σε Linthicum Heights BayLeaf Indian Restaurant & Banquet\nΝο 27 από 58 στην κατηγορία Εστιατόρια για: Linthicum Heights €€ - €€€\nΙνδική, Ασιατική, Μέσης Ανατολής 810 Nursery Rd, Next to any time fitness gym in Nursery Plaza, Linthicum Heights, MD 21090-1304+1 410-589-5166Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 87 κριτικέςΕξαιρετικό32%Πολύ καλό36%Μέτριο17%Ανεπαρκές6%Πολύ κακό6%19 Αυγ 2016“First time I had Indian food”14 Σεπ 2016“Place is closed”Ανοιχτό τώραΚυρ19:00 - 05:00Δευ - Σαβ18:00 - 05:00Όλες τις ώρες ΚΟΥΖΙΝΕΣ Ινδική, Ασιατική, Μέσης Ανατολής, Πακιστανική, Μπαγκλαντές, Κατάλληλο για χορτοφάγους, Επιλογές βίγκανΤΙΜΗ €€ - €€€ΛΕΠΤΟΜΕΡΕΙΕΣ 810 Nursery Rd, Next to any time fitness gym in Nursery Plaza, Linthicum Heights, MD 21090-1304ΥπηρεσίαΦαγητόΑξίαΑτμόσφαιραΌλες οι λεπτομέρειες Βελτίωση αυτής της καταχώρισης\nΒαθμολογία ταξιδιωτών Εξαιρετικό28Πολύ καλό32Μέτριο15Ανεπαρκές6Πολύ κακό6Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (43)Αγγλικά (86)Ιταλικά (1)Γλώσσα Ελληνικά (43)Αγγλικά (86)Ιταλικά (1)\nChris L101Η κριτική γράφτηκε 5 Μαρτίου 2017 Just really very goodΜετάφραση Google ΠερισσότεραΕυχαριστούμε, Chris L Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιheaterguy100Sellersville, Πενσυλβάνια319117Η κριτική γράφτηκε 14 Σεπτεμβρίου 2016 μέσω κινητής συσκευής Place is closedΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Σας ευχαριστούμε για τη βαθμολογία σαςΟ/η Bayleaf R, Manager του BayLeaf Indian Restaurant & Banquet, έχει απαντήσει σε αυτή την κριτικήΜετάφραση Google Περισσότερα\nOper8bsnBerlin, Μέριλαντ6115Η κριτική γράφτηκε 20 Αυγούστου 2016 Another favorite when we are in the BWI areaΜετάφραση Google ΠερισσότεραΕυχαριστούμε, Oper8bsn Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCaddyjaneCedar Rapids, Αϊόβα6424Η κριτική γράφτηκε 20 Αυγούστου 2016 First time I had Indian foodΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nDavid WHarker Heights329151Η κριτική γράφτηκε 10 Μαΐου 2016 Out of business?Μετάφραση Google ΠερισσότεραΕυχαριστούμε, David W Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιΜέλος του TripAdvisor2Η κριτική γράφτηκε 13 Απριλίου 2016 μέσω κινητής συσκευής Best buffetΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιModernLove60Βαλτιμόρη, Μέριλαντ203Η κριτική γράφτηκε 15 Μαρτίου 2016 Not very goodΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Σας ευχαριστούμε για τη βαθμολογία σας\nJane29556Αν Άρμπορ, Μίσιγκαν5034Η κριτική γράφτηκε 1 Μαρτίου 2016 First Experience With Indian FoodΜετάφραση Google ΠερισσότεραΕυχαριστούμε, Jane29556 SSekuriSuwanee, Τζόρτζια8419Η κριτική γράφτηκε 20 Φεβρουαρίου 2016 Good Indian food near Baltimore AirportΜετάφραση Google ΠερισσότεραΕυχαριστούμε, SSekuri Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBruce NWatford City, Βόρεια Ντακότα9622Η κριτική γράφτηκε 11 Φεβρουαρίου 2016 Average CuisineΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαG & M Restaurant & Lounge1.698 κριτικές 0,16 χλμ μακριά Bakery Express Retail18 κριτικές 1,54 χλμ μακριά Olive Grove Restaurant and Lounge269 κριτικές 0,39 χλμ μακριά Ms. Desserts11 κριτικές 1,54 χλμ μακριά Κοντινά αξιοθέαταHeavy Seas Brewery55 κριτικές 1,19 χλμ μακριά National Electronics Museum50 κριτικές 3,76 χλμ μακριά Thomas Viaduct Obelisk11 κριτικές 4,22 χλμ μακριά Daniels Restaurant & Open Air Bars6 κριτικές 4,33 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του BayLeaf Indian Restaurant & Banquet και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\nΔιανομή κατ’ οίκον, Διαθέσιμα καρεκλάκια για μωρά, Φαγητό σε πακέτο, Κρατήσεις, Μπουφές, Καθίσματα, Με προσωπικό σερβιρίσματος, Πρόσβαση σε αναπηρική καρέκλα, Δέχεται American Express, Δέχεται Mastercard, Δέχεται Visa, Μόνο μετρητά, Δέχεται Discover\n810 Nursery Rd, Next to any time fitness gym in Nursery Plaza, Linthicum Heights, MD 21090-1304 Τοποθεσία:


GEL ΚΑΘΑΡΙΣΜΟΥ ΧΕΡΙΩΝ 70% ALC 300ML < Αλκοολούχος Λοσιόν | Dust & Cream\nGEL ΚΑΘΑΡΙΣΜΟΥ ΧΕΡΙΩΝ 70% ALC 300ML < Αλκοολούχος Λοσιόν Beauty Line\nGEL ΚΑΘΑΡΙΣΜΟΥ ΧΕΡΙΩΝ 70% ALC 300ML\nΕιδική Τιμή 1,99 € Κανονική Τιμή 2,49 €\nGel καθαρισμού χεριών με 70% αιθυλική αλκοόλη και ήπια αντισηπτική δράση. Περιέχει γλυκερίνη και εκχύλισμα χαμομηλιού. Εξαιρετικά φιλικό προς το δέρμα, προσφέρει άμεση καθαριότητα και ενυδάτωση του δέρματος χωρίς χρήση νερού ή σαπουνιού.\nΒάλτε μία μικρή ποσότητα στην παλάμη σας και τρίψτε τα χέρια σας μέχρι να στεγνώσουν. Χρήση εξωτερική.


Ο Αρίσταρχος ο Σάμιος είχε πεί το εξής καταπληκτικό και αποκαλυπτικό: «Ο άνθρωπος όταν κοιμάται και στο όνειρό του βλέπει εικόνες προφητικών συμβάντων είναι χώρος μέν ως προς τον φυσικό κόσμο όπου βρίσκεται, κατάσταση δε ως προς τον αστρικό κόσμο, όπου η ψυχή του αντιλαμβάνεται την δύναμη εκείνη, η οποία ονομάζεται μορφογενές ρευστόν». Συνεχίζοντας δε ο Αρίσταρχος μας δίδει και μία αποκαλυπτική σύνοψη περί του αστρικού κόσμου και του ενδιάμεσου μεταξύ του θείου και του φυσικού κόσμου:\nΌταν όμως την ανακαλύψει θα έχει αποκτήσει την Δύναμη. Τότε όμως θα πρέπει να αποφασίσει αν θα χειριστεί την Δύναμη μόνο για προσωπικό όφελος και εξουσία ή για την πρόοδο της ανθρωπότητας γενικότερα και κατά συνέπεια την Συνειδησιακή Πρόοδο. Το καλό και το κακό έχουν ευρύτερη συμπαντική έννοια!\nΓια τους Έλληνες ουδέποτε υπήρξε γραπτό ιερό κείμενο,που θα έπρεπε μάλιστα να διδάσκωνται οι άνθρωποι συστηματικά από μικρή ηλικία. Αντιθέτως, η προσέγγιση του Θείου ήταν έργο υψηλών προδιαγραφών, των Φιλοσόφων και των Μυστών. Όσων Ελλήνων η διάνοια υπερυψούτο έν αρετή, τόσον εγγύτερον προς το Θείον ήρχοντο. Ο απλός λαός όμως μετείχε απαραιτήτως σε μια κοινή θρησκευτική παράδοση, με τελετές, εορτές, πανηγύρεις και αφιερώματα σε δημόσιους Ναούς, εκδηλώνοντας την ευσέβειά του.


Ο κόσμος το ΄χει τούμπανο ... κι εμείς κρυφό καμάρι!: Ε.Ε.: 17 + 9 οι χώρες υπέρ της νέας συνθήκης\n«Αποφασισμένοι να ξεπεράσουμε μαζί τις τρέχουσες δυσκολίες, σήμερα συμφωνήσαμε σε ένα νέο δημοσιονομικό σύμφωνο και σε έναν σημαντικά ισχυρότερο συντονισμό της οικονομικής πολιτικής\nσε τομείς κοινού ενδιαφέροντος», αναφέρουν στη δήλωσή τους οι «17».\nΕκ των βασικών στοιχείων του νέου δημοσιονομικού κανόνα στον οποίο συμφώνησαν οι «17», είναι η πρόβλεψη για ισοσκελισμένους ή πλεονασματικούς προϋπολογισμούς, με το διαρθρωτικό έλλειμμα να μην υπερβαίνει το 0,5% του ΑΕΠ. Ο κανόνας θα ενσωματωθεί στο εθνικό δίκαιο των χωρών μελών σε συνταγματικό –ή ανάλογο- επίπεδο, και θα περιλαμβάνει αυτόματο μηχανισμό κυρώσεων που θα ενεργοποιείται σε περίπτωση παράβασης. Τις βασικές αρχές θα ορίσει η Κομισιόν ενώ το Ευρωπαϊκό Δικαστήριο θα εποπτεύει την υιοθέτησή τους στο εθνικό δίκαιο. Οι κυρώσεις για παραβάσεις που αφορούν στα ελλείμματα θα λαμβάνονται με την αρχή της πλειοψηφίας. Εξετάζεται επίσης το ενδεχόμενο η Κομισιόν να ελέγχει τα προσχέδια των εθνικών προϋπολογισμών.\nΟι ηγέτες της ευρωζώνης συμφώνησαν μεταξύ άλλων και στην επίσπευση της λειτουργίας του μόνιμου μηχανισμού στήριξης (ESM). Ο μηχανισμός θα τεθεί σε λειτουργία μόλις τον επικυρώσουν τα κράτη μέλη που θα αντιπροσωπεύουν το 90% των δεσμευθέντων κεφαλαίων και κοινός στόχος, όπως σημειώνεται, είναι να τεθεί σε ισχύ τον Ιούλιο του 2012. Οι «17» δηλώνουν επίσης έτοιμοι να διασφαλίσουν τη δανειοδοτική δυνατότητα του Μηχανισμού στα 500 δισ. ευρώ, ενώ όπως αναφέρεται οι χώρες της ευρωζώνης και τα υπόλοιπα κράτη – μέλη της Ε.Ε. θα εξετάσουν –και θα επιβεβαιώσουν μέσα σε δέκα μέρες- την πρόβλεψη για επιπρόσθετους πόρους προς το ΔΝΤ ύψους 200 δισ. ευρώ με τη μορφή διμερών δανείων, προκειμένου να εξασφαλιστεί η επάρκεια πόρων του Ταμείου για την αντιμετώπιση της κρίσης.\nTη διαχείριση του Ευρωπαϊκού Ταμείου Χρηματοπιστωτικής Σταθερότητας, αλλά και του μελλοντικού Ευρωπαϊκού Μηχανισμού Σταθερότητας, θα έχει η Ευρωπαϊκή Κεντρική Τράπεζα.\n«Η ΕΚΤ θα διαχειρίζεται το ΕFSF και τον ΕSM», δήλωσε ο Νικολά Σαρκοζί στη συνέντευξη Τύπου που παραχώρησε, διευκρινίζοντας ότι η απόφαση αυτή ελήφθη κατόπιν πρότασης του προέδρου της ΕΚΤ, Μάριο Ντράγκι. «Υπήρξε μια πρόταση του κ. Ντράγκι να θέσουμε την ΕΚΤ στην υπηρεσία του Ευρωπαϊκού Ταμείου και σκεφθήκαμε ότι θα ήταν μια πολύ καλή ιδέα (...) Είμαστε πολύ ικανοποιημένοι και είναι ένα επιπρόσθετο στοιχείο που θα ενισχύσει την εμπιστοσύνη στο Ταμείο», εκτίμησε ο Γάλλος Πρόεδρος.


ΛΑΛΑ ΤΟ!!!: KKE: Ανακοίνωση για την απαράδεκτη απόφαση του Δ.Σ. Ιστιαίας Αιδηψού για συμμετοχή του Δήμου σε Αντικομμουνιστικό Πρόγραμμα της Ε.Ε.\nKKE: Ανακοίνωση για την απαράδεκτη απόφαση του Δ.Σ. Ιστιαίας Αιδηψού για συμμετοχή του Δήμου σε Αντικομμουνιστικό Πρόγραμμα της Ε.Ε.\nΤο Δημοτικό συμβούλιο Ιστιαίας-Αιδηψού συνεδρίασε πρόσφατα και ενέκρινε κατά πλειοψηφία την αποδοχή έγκρισης ευρωπαϊκού έργου με τίτλο “REMEDY- η φωνή του παρελθόντος. Ανασύροντας μνήμες στην πολυπολιτισμικότητα».\nΤο έργο αυτό είναι πρόγραμμα της Ευρωπαϊκής Ένωσης, «Ευρώπη για τους πολίτες- ενεργή ευρωπαϊκή μνήμη» και στοχεύει όπως ισχυρίζεται στην απόδοση τιμής στα θύματα των λεγόμενων ολοκληρωτικών καθεστώτων.\nΜόνο που ο στόχος της Ε.Ε. είναι πολύ συγκεκριμένος, είναι ο αντικομμουνισμός και η χειραγώγηση εργατικών-λαϊκών συνειδήσεων και κύρια της νεολαίας με όπλο την παραχάραξη της ιστορίας και την κατασυκοφάντηση του σοσιαλισμού. Με πρόσχημα, δήθεν, τα ολοκληρωτικά καθεστώτα γενικά και μέσα από την ανιστόρητη εξίσωση του φασισμού με τον κομμουνισμό, επιδιώκουν την αθώωση του φασιστικού τέρατος και της μήτρας που το γεννάει και το αναπαράγει, του καπιταλιστικού συστήματος.\nΤαυτόχρονα επιχειρούν να στοχοποιήσουν την πάλη του εργαζόμενου λαού, την κομμουνιστική δράση και ιδεολογία. Ήδη σε μια σειρά χώρες-μέλη της Ε.Ε. διώκονται ποινικά τα κομμουνιστικά κόμματα και η πολιτική δράση των κομμουνιστών.\nΜια σειρά φορείς, ινστιτούτα και ΜΚΟ χρηματοδοτούνται αδρά από ευρωενωσιακά κονδύλια με διατεταγμένη αποστολή τη λασπολογία και την συκοφάντηση του σοσιαλισμού.\nΗ κυβέρνηση ΣΥΡΙΖΑ-ΑΝΕΛ έχει τεράστιες ευθύνες. Με τη συμμετοχή της στις διάφορες αντιδραστικές- αντικομμουνιστικές εκδηλώσεις, νομιμοποιεί και συμβάλλει στην ενίσχυση του αντικομμουνισμού, που αποτελεί επίσημη ιδεολογία της Ε.Ε., και στην αθώωση του φασισμού.\nΤεράστιες ευθύνες επωμίζεται και η Δήμαρχος και η πλειοψηφία του Δημοτικού Συμβουλίου Ιστιαίας- Αιδηψού για την απόφαση που πήραν να ενισχύσουν αυτές τις αντιδραστικές, επικίνδυνες πολιτικές προκειμένου, όπως δικαιολογήθηκαν, να εξασφαλίσουν κάποια κονδύλια από την Ε.Ε. Μα η κατεύθυνση της Ε.Ε. και οι πολιτικές υποχρηματοδότησης της Τοπικής Διοίκησης που εφαρμόζουν όλες οι κυβερνήσεις και αποδέχεται η μεγάλη πλειοψηφία των Δημάρχων, έχει μετατρέψει τους δήμους σε φοροεισπράκτορες, μηχανισμό εφαρμογής των αντιλαϊκών πολιτικών, που στερούν από το λαό σημαντικές υπηρεσίες και έργα.\nΘεωρούμε ότι ο λαός μας διαθέτει τη μνήμη και την εμπειρία από το παρελθόν, βιώνει στο πετσί του σήμερα την αντιλαϊκή βαρβαρότητα των μονοπωλίων, της Ε.Ε. και των αστικών κυβερνήσεων. Με αυτή την πείρα μπορεί και πρέπει να αντιμετωπίσει και την αντικομμουνιστική εκστρατεία και την αντιλαϊκή πολιτική, ανοίγοντας, με τη δική του συμμαχία, τους δικούς του αγώνες, το δρόμο για την εργατική- λαϊκή εξουσία και ευημερία.


Τελευταία ενημέρωση: 2019-08-20, 09:55:25\nΣυνεχείς απόπειρες για τηλεφωνική εξαπάτηση σε βάρος γνωστών γιατρών\nΕπανεμφανίστηκαν οι απατεώνες, που προσπαθούν να εξαπατήσουν γνωστούς γιατρούς. Το περασμένο Σαββατοκύριακο θύμα απατεώνα έπεσε ο οδοντίατρος Κώστας Καραγεωργίου. Αγνωστος άνδρας τηλεφώνησε σε εταιρεία στον Βόλο και επικαλούμενος τα στοιχεία του οδοντίατρου προχώρησε σε δήθεν παραγγελία οικοδομικών υλικών.\nΜάλιστα, πρόκειται για ένα από τα πολλά περιστατικά που σημειώνονται από το Πάσχα και μετά. Επαγγελματίες του κλάδου παρομοιάζουν το εν λόγω κύκλωμα με αυτό που επικαλείται τα τροχαία ατυχήματα θέλοντας να υποδηλώσουν ότι έχει μεγάλη συχνότητα στη δράση του.\nΣτην προκείμενη περίπτωση ο κ. Καραγεωργίου ενημερώθηκε για την απάτη χθες από την εταιρεία στην οποία είχε γίνει η παραγγελία και φυσικά έμεινε έκπληκτος.\nΟ άγνωστος άνδρας που τηλεφώνησε στην επιχείρηση μετά από την παραγγελία έστειλε και το καταθετήριο χρημάτων στην Τράπεζα. Στην πορεία όμως τηλεφώνησε εκ νέου και είπε ότι η κατάθεση είχε γίνει για άλλο λογαριασμό ζητώντας τα χρήματά του πίσω και στη συνέχεια προχώρησε και σε ακύρωση παραγγελίας.\nΟι απατεώνες χρησιμοποιούν ονόματα που είναι γνωστά στις επιχειρήσεις στις οποίες στοχεύουν και εμφανιζόμενοι με τα στοιχεία άλλων ποντάρουν στην εξαπάτηση στις διαπροσωπικές σχέσεις.\nΟι εν λόγω απάτες είναι γνωστές στον Οδοντιατρικό Σύλλογο Μαγνησίας εδώ και καιρό και όλοι οι επαγγελματίες του κλάδου είναι ενημερωμένοι, όπως και στην προκείμενη περίπτωση, καθώς ο κ. Καραγεωργίου προχώρησε σε ανάρτηση στο FB, ενώ σήμερα θα προχωρήσει και σε καταγγελία κατά αγνώστων στην Αστυνομία.\nΗ πρόεδρος του Συλλόγου Τίνα Κλάρα λέει ότι παρόμοια κρούσματα σημειώνονται από τον Απρίλιο και μετά όχι μόνο στον Βόλο και τη Μαγνησία, αλλά σε πολλές πόλεις της Ελλάδας.\nΗ ίδια σημειώνει ότι οι απάτες δεν στήνονται μόνο με ψεύτικες παραγγελίες, αλλά και με το πρόσχημα ανάγκης χρημάτων με τους απατεώνες να προσποιούνται πάντοτε τηλεφωνικά ότι είναι γνωστοί γιατροί ή οδοντίατροι.\nΗ ίδια γνωρίζει τουλάχιστον δύο τέτοιες απόπειρες εξαπάτησης. «Οι δράστες υποτιμούν τη νοημοσύνη των συναδέλφων. Με τα επιχειρήματά τους σε καμία περίπτωση δεν μπορούν να πείσουν. Εξάλλου όλοι οι συνάδελφοι είναι ενημερωμένοι, ενώ και όλοι οι γιατροί στον Βόλο γνωρίζονται μεταξύ τους λόγω των μικρών αποστάσεων», ανέφερε χαρακτηριστικά.\nΑνάλογο περιστατικό είχε καταγγελθεί και τον περασμένο Μάιο σε βάρος οδοντίατρου και τότε είχαν γνωστοποιηθεί απανωτά κρούσματα σε βάρος γιατρών και φαρμακοποιών.\nΑγνωστος τηλεφωνούσε στα υποψήφια θύματά του και συστηνόταν κάθε φορά σαν συνάδελφός τους από τους οποίους ζητούσε οικονομική εξυπηρέτηση με την υπόσχεση ότι θα επέστρεφε άμεσα τα χρήματα και με… τόκο 100 ευρώ. Βέβαια και αυτές οι απόπειρες εξαπάτησης έπεσαν τελικά στο κενό.